[bookmark: _GoBack][image: /Users/mvtv/Desktop/_1100525-Pano.jpg]1
Beszámoló a Martfű Városi Művelődési Központ és Könyvtár tevékenységéről.


2018.

TARTALOM


1. Kulturális helyzetkép
             1.1 Bevezető gondolatok
             1.2 Jogszabályok
1.3. Az intézmény tárgyi és személyi feltételei
1.4. Intézményi gazdálkodás
1.5. Továbbképzések
1.6. Pályázati eredményesség
1.7. Partnerkapcsolatok
1.8. Csatlakozás országos és megyei szakmai programokhoz
2. Közművelődés
2.1. Művelődő közösségek
2.2. Közösségi és társadalmi részvétel
2.3. Az egész életre kiterjedő tanulás 
2.4. Hagyományos közösségi, kulturális értékek
2.5. Amatőr alkotók- és előadó művészeti tevékenység
3. Martfű  Mozi
4. Városi Könyvtár
4.1. Vezetői összefoglaló
4.2. Szervezeti kérdések
4.3. Szakmai működés
4.4. Fejlesztések
4.5. Menedzsment, minőségirányítás, kommunikáció
4.6. Gazdálkodással kapcsolatos főbb adatok


5. Martfűi Hely- és Ipartörténeti Gyűjtemény
5.1. Törvényi előírások
5.2. Állományvédelem
5.3. Rendezvények
5.4. Múzeumpedagógia
5.5. Digitalizálás
5.6. Számokban
5.7. Pályázatok
5.8. Feladatok, tervek
6. Kommunikáció és Médiafeladatok
6.1. Szakmai kitekintés
6.2. Honlap, újság, közösségi feladatok
6.3. Városmarketing és turisztika
6.4. Személyi és tárgyi feltételek
6.5. A Kommunikációs és Médiacsoport célkitűzései, feladatai
6.6. Összegzés
6.7. Statisztikai adatok
7. Összegzés
8. Melléklet













1. KULTURÁLIS HELYZETKÉP

1.1 Bevezető gondolatok:
A 2018. év intézményünk életében egy mozgalmas, sokrétű, szakmai kihívásokkal és új feladatokkal teli év volt. Munkánk központi eleme az intézmény energetikai felújítása volt.
2017. év szeptemberétől - 2018. év októberéig egy 130 millió forint értékű épületenergetikai és egy 46 millió forint értékű hő-lég technikai beruházás folyt az intézményünkben, továbbá egy parkfelújítás az intézmény körüli terekben, mely nagyban meghatározta szakmai munkánk ütemezését, helyi feladatellátását. Jelentős koordinációt és precíz időbeosztást kívánt minden munkatárstól az összehangolt munkavégzés. 
Szerencsére nagyon jó együttműködés alakult ki a beruházást végző cégek vezetőivel és munkatársaival, mindenki azon volt, hogy az előírt ütemben és minőségben elkészüljön minden, hiszen az épület történetében az alapítás óta /57 éve/ ilyen volumenű fejlesztés nem történt. Ezért rugalmas tervezéssel és sokszor ötletes megvalósítással, vagy kihelyezett programokkal oldottuk meg feladatellátásunkat.
Ez az időszak lehetőséget adott arra is, hogy tereinket megújítsuk, raktárainkban selejtezzünk, irattári feladatainkat rendszerezettebben megoldjuk.
Nagyfokú türelem volt tapasztalható látogatóinktól is, akik velünk együtt örültek az épület megújulásának, és rugalmasan viselték az esetlegesen felmerülő változásokat /könyvtári kölcsönzés időszakos áthelyezése, új ideiglenes bejárat kialakítása stb./
Összességében a korábbi feladatok nagy részét meg tudtuk oldani, természetesen a rendezvények száma kis csökkenést mutat, de cserében kaptunk egy XXI. századi korszerű, szép, impozáns Kulturális Központot, ami nagyon szerethető és a város egyik meghatározó látványosságú épületévé vált.

1.2 Jogszabályok
Működésünk során a következő (többször módosított) magasabb szintű szabályok előírásait kell szem előtt tartani:
1992. évi XXXIII. tv. A közalkalmazottak jogállásáról.
1986. évi II. tv. - 9/1989. (IV.30.) MMr. a   művelődési   intézmények nevéről, elnevezéséről és névhasználatáról.
1997. évi CXL. Törvény a muzeális intézményekről, a nyilvános könyvtári ellátásról és a közművelődésről 
2017. évi LXVII. Törvény a muzeális intézményekről, a nyilvános könyvtári ellátásról és a közművelődésről szóló 1997. évi CXL. törvény és egyes kapcsolódó törvények módosításáról 
20/2018.(VII.9)EMMI a közművelődési alapszolgáltatások, valamint a közművelődési intézmények és a közösségi színterek követelményeiről szóló rendelet
2011.évi CLXXXIX. Törvény Magyarország helyi Önkormányzatairól
Az egyes kulturális közalkalmazotti munkakörök betöltéséhez szükséges képesítési és egyéb feltételekről szóló, módosított 2/1993. (I. 30.) MKM rendelet;
A közművelődési feladatellátás országos szakfelügyeletéről szóló 23/2005.(VIII. 9.) NKÖM rendelet;

3/1975. (VIII.17.) KM-PM együttes rendelet a könyvtári állomány ellenőrzéséről és az állományból történő törlésről szóló szabályzat
19/1981. (XII.8.) MM. rendelet a könyvtárközi kölcsönzésről.
A kulturális szakemberek szervezett képzési rendszeréről, követelményeiről és a képzés finanszírozásáról szóló, módosított 1/2000. (I. 14.) NKÖM rendelet.
Martfű Város Önkormányzatának közművelődési feladatairól szóló 6/2014.(II.28.)sz.  rendelete.
Martfű Város Önkormányzata Képviselő-testületének 32/2006.(XII.15.) sz. rendelete
1986. évi II. sajtótörvény A rádiózásról és televíziózásról szóló 1996. évi I. törvény, valamint az egységes távközlési törvény.
2010. évi CLXXXV. törvény a médiaszolgáltatásokról és a tömegkommunikációról
2010. évi CIV. törvény a sajtószabadságról és a médiatartalmak alapvető szabályairól

1.3 Az intézmény tárgyi és személyi feltételei
Tárgyi feltételek:
Intézményünket 1961-ben adták át, 4262 m2 alapterületű komplex kulturális intézményként. 
Az intézmény az alábbi területekkel rendelkezik:
Alagsor: Pécskői család kerámia gyűjteménye, Karate Klub termei, könyvtári raktár, múzeumi raktár, kazánház
összesen: 700 m2
Az épület „hátsó” része: a földszinten három színházi öltöző, néptánc ruharaktár, mosdók, az emeleten: (kerámia és rajzstúdió) kézműves terem, tükrös táncpróbaterem, mosdók, zuhanyzó
Földszint: pénztári iroda, információs iroda, aula, kávéház, színház- és mozi terem (410 fős), pódiumterem, terasz (250 fős), 2 raktárhelyiség, kamaraterem (30 fős), tanácskozóterem (50 fős), Martfűi Hely- és Ipartörténeti Gyűjtemény - Várostörténeti kiállítás, raktár, mosdók
összesen: 2.160 m2
Emelet: Városi Könyvtár (3 terem, 1 kutató szoba, 1 raktár, 1 iroda, előtér)
Irodahelyiségek: közművelődési irodák (3), gazdasági iroda, kábel TV fejállomás, városi tv stúdió, városi tv szerkesztőség, városi újság szerkesztősége, klubterem (2), kiállító terem, oktató terem, galéria, raktárak (4 ), internetes központ, vetítőterem, fény- és hangtechnikai vezérlő, mosdók
összesen: 1.402 m2
Hasznos terület összesen: 3.200 m2

57 éves intézményünk egy funkcionálisan jól tervezett, minden kulturális területen jól használható, gondosan kialakított terekkel ellátott épület. A mindenkori fenntartók /Bőripari Szakszervezet, Tisza Cipőgyár, Martfű Város Önkormányzata/ költségvetési kereteihez mérten működtették, karbantartották és fejlesztették.
A kiváló adottságok mellett érezzük a kisebb termek és a mozgásfoglalkozásnak megfelelő terek hiányát. Főleg a délutáni és esti órákban előforduló „csúcsforgalmat” próbáljuk szervezéssel, átcsoportosítással megoldani. Előnyünk, hogy a városban egyedülállóan nagy és kulturált közösségi tereket tudunk biztosítani a lakosság, a művészeti és civil közösségek, iskolák és társintézmények, cégek részére. 
Fontos mérföldkő volt az intézmény életében 2011-ben az ÉAOP „Közösségi tér fejlesztése” elnevezésű pályázat 700 m2-es területű intézményi felújítása, közel 45 millió Ft-ból, mely az akkor 50 éves épület történelmi jelentőségű megújulása volt. 
Felújításra kerültek a közlekedő terek, mosdók, pódiumterem burkolatai, berendezései, a bejárati ajtók, terasz burkolata. Akadálymentes közlekedés kialakítása vált lehetővé a földszinten és „lépcsőn járóval” összekötve az emeleten is. Fontos tény, hogy a könyvtárat is meg lehet már így közelíteni. 10 millió forint értékben eszközfejlesztést hajthattunk végre, ami ma is alapja szakmai munkánknak. A megújuló energetikai pályázat megvalósításával 2012-ben 32 napcella került felszerelésre az intézmény tetejére. 
A 2018 évi beruházással további 36 napcella termeli az áramot a tető déli oldalán, mely folyamatosan jelentős villamos energia megtakarítást eredményez.
Az újonnan kiépített hő-légtechnikai rendszer hatékonyan fűti a színháztermet, aulát, továbbá a nyári hónapokban hideglevegő befújással hűti a fent említett tereket.
Ehhez társul még a termálvizes fűtési rendszerünk is, mely pillanatnyilag finanszírozás szempontjából kedvezőbb a gázfűtésnél.
A 2018. októberében befejeződött TOP-os pályázatból tovább növelte az épületünk energetikai hatékonyságát a hőszigetelés kiépítése az épület falain, a hőszigetelt ablakok és ajtók beépítése, a tetőszigetelés, csapadékvíz elvezetés korszerűsítésének kialakítása.
Ezek a felújítások, beruházások már a jelenlegi igényeknek megfelelően korszerűsítették az intézményt, bízunk abban, hogy mindezek jelentős költségmegtakarítást eredményeznek a működésünkben.
A korszerűsítés jelentős eleme még az épület világítótesteinek led-es kialakítása /ajtók feletti lámpák, ostorlámpák/, továbbá egy mozis pályázatból és Önkormányzati támogatásból sikerült elkezdenünk a beltéri lámpák led-esre történő cseréjét /pódium és színházterem/.
Mindezek eredményeképpen a vizsgált időszakban többségében csak apróbb karbantartási munkákra volt szükség. 
Eszközrendszerünkben több kisebb fejlesztés történt az elmúlt évben, hiszen az erőforrások az épület felújításra koncentrálódtak.
Mégis pályázatból sikerült a Könyvtári informatikai eszközöket bővíteni, mely segíti a felhasználók készségeinek fejlesztését /részletesen a könyvtári anyagban/, további sínrendszert és akasztókat vásároltunk pályázati támogatásból a kiállítás rendezéshez.
Mozis pályázatból sikerült az épület homlokzatán új led lámpás látványos világításrendszert kialakítani.


Személyi feltételek:
Intézményünk munkatársaira jellemző, hogy maximális szakmai elhivatottsággal, felkészülten, szakszerűen látják el feladataikat. 
Egyénileg is - nagyfokú önállósággal - és csapatmunkában is együttműködve dolgoznak, rugalmasan alkalmazkodva a sokszor előre nem kiszámítható feladatokhoz.
Emberszeretet, segítőkészség jellemzi mindennapi munkájukat, feladatuk színvonalas ellátásához, munkaidejükön túl is, sokat áldoznak szabadidejükből, minden ellenszolgáltatás nélkül.

Munkaügyi létszámunk 12 fő, a vizsgált időszakban jelentősen nem változott. „Összetett” foglalkoztatási időszak volt ez az év is. Sok rugalmasságot, alkalmazkodást, megértést, türelmet, egymásra figyelést igényelt.
 Március 1-től további 1 évre folytatódott a közfoglalkoztatási rendszer, ez nagy segítség volt a feladatellátásban. Mind a tartalmi, mind a technikai területen foglalkoztattunk az Önkormányzat által biztosított közhasznú munkaerőt, továbbá az Országos Széchenyi Könyvtár, a Magyar Nemzeti Múzeum és a MANDA keretein belül is.
2012-től az önkéntes foglalkoztatás is újra megjelent a foglalkoztatási rendszerben, mely sokszor hozzájárult a kisegítő feladatok elvégzéséhez. Nagyon jó az együttműködésünk a helyi és a térségbeli középiskolákkal, szeretjük a tanulókat fogadni, hiszen lelkesen végzik munkájukat, és sokszor az önkéntes munka után is bekapcsolódnak programjainkba és rendezvényeinkbe.


Állományi  létszámunk : 12 fő
Közfoglalkoztatottak állományi létszáma : 16 fő

Az elmúlt időszakban a munka mennyisége és a munkavállalók felelőssége folyamatosan nőtt. Látható, hogy munkánkban egyre bővül a hétvégi feladatellátás, ugyanakkor a létszámhelyzet és a megnövekedett feladatmennyiség megnehezíti a pihenőnapok és a szabadságok hétköznapi kiadását. Így nagy szükség van legalább a hétvégi munkavégzés díjazására.
Szeretnénk, ha minden szakmai területen túlmunka díjazásával a plusz feladatok, vagy a hétvégi és ünnepnapi munkavégzések díjazása hosszútávon lehetővé válna.
Ma már elengedhetetlen és a legsürgősebb feladat a Kormányzat részéről, a szakmai munkatársak közalkalmazotti bérének rendezése, mivel 2008 óta nem történt az ágazatban bérfejlesztés. 2018-ban is a kulturális pótlék biztosítása egységesen megtörtént, de ez még messze nem éri el a megfelelő szintet, és a minimálbér emelésével, torzultak és aránytalanul alakultak a bérek /bérkülönbség végzettség, munkaviszony hossza szerint eltűnt, a bérek összeértek/, a bérekben a társadalmi megbecsülés nem érezhető.
Bízunk abban, hogy a kulturális ágazat életpálya modellje hamarosan elfogadásra kerül és egy ütemezett, kiszámítható jövőképet ad az ágazatban dolgozóknak.
Összességében a szűkülő lehetőségek közepette sokkal nehezebb az alkalmazotti állomány munkájának szervezése. Nagyon feszes munkatempót, jelentős túlmunkát igényel, és mivel a helyettesítések megoldatlanok, sokszor napi munkaszervezést igényel a feladatok ellátása.
Ez a rendszer nagyfokú szakma szeretetet, szakmai önállóságot, kreativitást, jó állóképességet és pozitív életszemléletet kíván.
Nagyon örülünk, hogy 6 kollégánk, akik 2018 legnagyobb média szenzációját, a „Szuper csúcshely” martfűi videót készítették, munkájukat megköszönve, Martfű Város Elismerő Oklevelében részesültek: Herbály Jánosné, Kovács László, Kovács Tamás, Magyar Mária, Nagy Sándor és régi kollégánk Tóth László. Fontos a közösség elismerése, a fenntartó anyagi és erkölcsi támogatása.




1.4.Intézményi gazdálkodás:
Az intézmény gazdálkodása az elmúlt évben is kiegyensúlyozott és biztonságos volt, köszönhetően az Önkormányzat Képviselő-testületének, hiszen az állami támogatás többszörösét fordítja a kultúra finanszírozására, felismerve annak fontosságát.
 Az Önkormányzat munkatársai kiválóan segítették munkánkat, a gazdasági feladatok ellátásában, szakmai pályázatok megvalósítása során és a kulturális rendezvények technikai lebonyolításában, munkánkra folyamatosan a jó együttműködés volt a jellemző.
Gazdálkodásunk mindig a költségvetési elveknek megfelelő volt, a takarékosságot figyelembe véve végeztük munkánkat. 




Pénzügyi adatok e Ft-ban:
	Bevételek
	2017

	Működési bevételek
	16 924

	· ebből: jegy-, részvételi-, tagdíj bevétel
	6 490

	Felhalmozási- és tőkejellegű bevételek
	0

	Támogatások, kiegészítések és átvett pénzeszközök
	93 989

	· ebből: felügyeleti szervtől kapott támogatás
	90 119

	· ebből: pályázati támogatás
	3 870

	· ebből: EU támogatás
	0

	Egyéb bevételek:
	0

	Bevételek összesen:
	110 913




	Kiadások
	2017

	 Személyi kiadások
	36 872

	Munkaadókat terhelő járulékok
	9 305

	Dologi kiadások
	52 163

	Felújítási kiadások
	1 372

	Felhalmozási kiadások
	9 316

	Egyéb kiadások
	0

	Kiadások összesen:
	109 028 








	Bevételek
	2018

	Működési bevételek
	17 836

	· ebből: jegy-, részvételi-, tagdíj bevétel
	6 522

	Felhalmozási- és tőkejellegű bevételek
	0

	Támogatások, kiegészítések és átvett pénzeszközök
	113 537

	· ebből: felügyeleti szervtől kapott támogatás
	84 944

	· ebből: pályázati támogatás
	7 285

	· ebből: EU támogatás
	21 227

	Egyéb bevételek:
	0

	Bevételek összesen:
	131 373




	Kiadások
	2018

	 Személyi kiadások
	41 929

	Munkaadókat terhelő járulékok
	9 186

	Dologi kiadások
	51 548

	Felújítási kiadások
	0

	Felhalmozási kiadások
	3 777

	Egyéb kiadások
	0

	Kiadások összesen:
	106 440 



Gazdálkodási mutatóink javultak az előző évhez képest, nőtt a működési bevételünk, ez főleg a mozi jegybevétel növekedésének is köszönhető. Továbbá jelentős pályázati bevételek is hozzájárultak a forrásnövekedéshez.
A személyi kiadások növekedése a minimálbér változásból következett, a dologi kiadásaink   csökkentek /ez már a fűtéskorszerűsítés/színházterem/ eredménye, nem kellett gázzal fűtenünk/.
A felhalmozási kiadások a nyertes pályázatok megvalósításait tartalmazzák.
Emellett továbbra is próbálunk intenzív forrásteremtő munkával pénzügyi eszközöket, szakmai és partneri együttműködéseket kialakítva, segítőket, vállalkozókat, cégeket bevonni tartalmi programjaink finanszírozásába. 





1.5. Továbbképzések:
Fontosnak tartom munkatársaim továbbképzésének biztosítását, amely egyben szakmai kitekintés, feltöltődés új információkkal, új képességekkel. A munkánkban új lehetőségeket, új kapcsolatokat teremt, és új célokat indukál.

A 2017 évi. CXL. kulturális törvény előírja az öt éves szakképzési terv készítését, melyet minden évben, egy éves képzési tervre lebontva kell meghatározni. Folyamatosan jelennek meg szakmánk továbbképzési lehetőségei: szaktanfolyamok, középfokú és felsőfokú képzések.
Ezeket figyelembe véve állítottuk össze képzési tervünket és kezdték meg a kollégák a képzéseket.
Nagyon örülünk, hogy vannak támogatott képzések, próbáljuk ezeket igénybe venni. Ugyanakkor tudom, hogy a jelentős leterheltség és a helyettesítési rendszer hiánya miatt munkatársaimtól ezek a képzések olykor sokkal nagyobb áldozatot igényelnek, mint a korábbi években.
A közművelődésben 3 kolléga vett részt a Békéscsabai Kézműves Iskola tanfolyamain /Csóri Pályázat támogatása/, a könyvtári területen 1 fő részesül az E-Magyarország program - számítógép használók szakmai segítője – képzésében/ez áthúzódott 2019 évre/
Továbbá a közművelődés területén 1 fő vett részt két országos szakmai konferencián és három szervezetfejlesztési szakmai napon.
A múzeumi területen kolléganőnk a Magyar Nemzeti Múzeum által szervezett állományvédelmi egy éves képzést végzete el sikeresen. Továbbá két szakmai konferencia és 3 módszertani előadás segítette a területen dolgozó munkatársak /4 fő/ szakmai fejlődését.
Továbbá a média és turizmus területén két jelentős szakmai konferencia biztosította az általános kitekintést a szakmai kollégáknak.
Két kolléga pedig egy gyors és intenzív képzésben tanulhatta meg a mozifilmvetítést, új, digitális technikával.
Az elmúlt években az anyagi források jelentősen csökkentek a képzések biztosításához, de pályázatból és költségvetési támogatásból tudtuk biztosítani a részvételt, és szeretnénk a jövőben is, mert ez nagyon fontos a szakmai fejlődésünkhöz. 
Jelentős előrelépés a közművelődés területén, hogy a Nemzeti Művelődési Intézet Nonprofit Kft. szervezésében 2017-től újra beindultak a támogatott képzések több szakmai területen, szeretnénk ezeket igénybe venni kollégáink képzésére.


1.6. Pályázati eredményesség:
Nagyon sok munkát fektettünk be az elmúlt évben is a forrásteremtésbe, a szükség és a lehetőségek is indukálták ezt. Kollégáim nagyon ötletesek, kitartóak és kellően eredményorientáltak ezen a területen. Mindent megtettek partneri összefogással /önkormányzat, városi intézmények, szakmai szervezetek/ azért, hogy sikeresek legyenek ezek a kezdeményezések.
A 2018-as év főleg a már megnyert EFOP-os pályázatok elindításáról, lebonyolításáról szóltak, de közben sikerrel pályáztunk több szakmai területen is /kiállítás rendezés, szakmai nap, múzeumi állományvédelem, lásd a mellékelt táblázatot. /Jelentősek voltak számunkra a mozi működését és fejlesztését támogató pályázatok is.
Összességében nagyon örülünk a fejlesztéseknek, köszönjük Martfű Város Önkormányzatának, a Polgármesteri Hivatal munkatársainak és városunk főépítészének az elért eredményeket és a jó szakmai együttműködést.

PÁLYÁZATOK 2018.

	Pályázat helye
	Téma
	Pályázó
	Támogatás
	Elszámolási határidő
	Megjegyzés

	Csoóri Sándor Alap

	Tárgyalkotó népművészeti közösségek szakmai tevékenységének támogatása
	
	4.000.000
	
	

	Csoóri Sándor Alap

	Martfű Néptáncegyüttes szakmai támogatása
	
	1.600.000
	
	Szerződéskötés alatt

	Nemzeti Kulturális Alap

	Regionális foltvarró találkozó
	
	300.000
	
	Elszámolva

	
Nemzeti Kulturális Alap
	Martfű Mozi technikai fejlesztése
	
	996.000
	
	Szerződéskötés alatt


         NKA – A Martfűi Hely- és Ipartörténeti Gyűjtemény cipőinek restaurálása: 400.000 Ft
           Szentendrei Szabadtéri Néprajzi Múzeum – Múzeumok Őszi Fesztiválja: 101.000 Ft.





1.7. Partnerkapcsolatok:
Munkánk eredményessége elképzelhetetlen lenne a kiváló partneri együttműködések nélkül, ezért nagy hangsúlyt fektetünk kapcsolataink megőrzésére és folyamatos fejlesztésére.
Elsők és legfontosabbak a helyi kapcsolatok, hogy fenntartónkkal, Martfű Város Önkormányzatával, a Képviselő-testülettel és bizottságaival, kiemelten a Művelődési, Oktatási, Sport, Civil- és Egyházi Kapcsolatok Bizottságával, a Polgármesteri Hivatallal, a város intézményeivel, a városban működő oktatási intézményekkel, egyházközösségekkel, vezetőikkel kiváló együttműködésben tudjunk dolgozni, ez az alapja a mindennapi munkánknak. 
Fontos az együttműködésünk a város civil szervezeteivel, közösségeivel, művészeti csoportjainkkal, azok szakmai vezetőivel, az intézményhez kötődő fiatalokkal és szüleikkel, a városban működő vállalkozásokkal, cégekkel.
Országos és megyei szakmai szervezetekkel /néhány kiemelt partner/: NMI Művelődési Intézet Nonprofit Kft., Nemzeti Kulturális Alap, Országos Széchenyi Könyvtár, Szabó Ervin Könyvtár, Könyvtári Informatikai Szövetség, Magyar Népművelők Egyesülete, Magyar Könyvtárosok Egyesülete, KÓTA Táncpedagógusok Országos Szövetsége, SKANZEN-Szentendrei Szabadtéri Néprajzi Múzeum, Jász - Nagykun - Szolnok Megyei Közgyűlés, Jász - Nagykun Szolnok Megyei Verseghy Ferenc Megyei Könyvtár, NMI Művelődési Intézet Nonprofit Kft. JNKSZM Irodája, Aba-Novák Agóra Kulturális Központ, JNKSZM Népművészeti Egyesület, JNKSZM Europa Direct Információs Iroda, Agraria Apure Egyesület, Jászkun Picard Francia - Magyar Baráti Társaság, Lengyel Kissebségi Önkormányzat, Szolnoki Szimfonikus Zenekar, Szolnoki Bartók Béla Kamarakórus, Szolnoki Művésztelep, Damjanich János Múzeum, Tisza Mozi Kft.
Nemzetközi kapcsolataink:
Tuchów Város Önkormányzata, Misztótfalu Önkormányzata, Petrilla Református egyházközség, Perecsény Önkormányzata, Martonos Önkormányzata, Drienica Önkormányzata, Ruffey Lés Beaune Önkormányzata, Francia Faluszövetség Cluny Irodája, Ukmerge Városi Művelődési Központ /Litvánia/, Gate Ball Világszövetség - Japán, Boune Gate Ball Klub.
1.8. Csatlakozás országos és megyei szakmai programokhoz:
Évek óta figyelemmel kísérjük és 2018-ban is bekapcsolódunk  szakmailag több országos és megyei rendezvénysorozatba, amely a szakmai összetartozást, kapcsolatrendszert és jelentős városmarketinget is jelent számunkra:
„Kultúrházak Éjjel – Nappal” rendezvénysorozat, Kulturális Örökségvédelmi Napok, Zenei Világnap JNKSZ Megyei Felnőtt Énekkari Találkozó, JNKSZ Megyei Képző- és Iparművészeti Tárlat, Ünnepi Könyvhét, Őszi Könyvtári Napok, Ars Sacra Fesztivál, Múzeumok Őszi Fesztiválja, Múzeumok Éjszakája, Országos Rajzfilmünnep

2. KÖZMŰVELŐDÉS

Az elmúlt év is tartalmas, kulturális eredményekben és szakmai feladatokban gazdag időszak volt.
Igyekeztünk felelősséggel helytállni a /már említett/ jelentős beruházás előkészítésben /felújítási tervek társadalmasítása, a homlokzat kialakításának véleményezése, az intézményi parkrendszer felülvizsgálata, megújításának véleményezése stb./ és lebonyolításában. Ez számunkra új és fontos feladat volt, figyelemmel kísértük közösségeink és a lakosság véleményalkotását.
Igyekeztünk komoly szakmai felelősséggel dolgozni, hogy az elénk tárult történelmi lehetőségből a lehető legjobbat tudjuk kihozni. 
Ez nagy összefogásra, csapatmunkára és egyéni felelős helytállásra ösztönzött bennünket. 
Természetesen ehhez olyan szakmai partnerekre találtunk a mindenkori városvezetésben, az Önkormányzat Képviselő-testületében, a Polgármesteri Hivatal munkatársaiban, a városi főépítészben, szakmai partnereinkben, ami segített  megvalósításában.
A továbbiakban szeretném összegezni 2018 évi közművelődési feladatellátásunkat a törvényben meghatározott alapszolgáltatások szerint:

2.1.Művelődő közösségek létrejöttének elősegítése, működésük támogatása, fejlődésük segítése, közművelődési tevékenységek és a művelődő közösségek számára helyszín biztosítása,
Intézményünk nyitott és befogadó szellemiségével, széles program kínálatával mindenki számára hozzáférhetővé teszi kulturális szolgáltatásait, mely Önkormányzatunk közművelődési rendeletének legfontosabb feladata is. 

Szeretnénk továbbra is igényesen fenntartani felújított tereinket, szép környezetben várni látogatóinkat, és többféle eszközzel jelezni munkánk hitvallását és elvárásunkat is látogatóink felé. Akadálymentes tereink nyitva állnak vendégeink előtt, lehetőséget adva az emeleti könyvtár és közösségi terek, kiállítások eléréséhez is. Igyekeztünk folyamatosan fejleszteni tájékoztató rendszerünket /táblák, tv, vitrinek, városi és intézményi honlap, közösségi internetes oldalakon megjelenés/ és elérhetővé tenni programjainkat. Intézményünk minden korosztályt 0-100 éves korig /és azon túl is…/ szeretettel vár.
Intézményünkben hagyományosan közel 20 féle kiváló művészeti, alkotó közösség, klub, szakkör működik, tartalmas és színvonalas munkával.
Szakkörök, klubok:
A vizsgált időszakban is tovább működtek az intézmény hagyományos közösségei, a Dalma Dance Klub továbbra is vonzó a gyermekek körében. 2018-ban az alapokról kisóvodásokkal újra indult a Klub. A rendszeres munka eredményeként már versenyen is volt a kis közösség és sikerrel szerepeltek évzáró műsorunkon.
Számtalan testi-lelki kikapcsolódásra és feltöltődésre van lehetőség klubjainkban /pld. Hatha Jóga,  Etka  Jóga, Lélektánc, Zumba, Martfűi Boldogság Klub, Gerinc torna, Városi Sakk Szakosztály, stb.
Ifjúsági közösségek:
Az elmúlt két évben megalakult egy új ifjúsági csoport, mely kulturális közmunkás fiatal kollégák segítségével jött létre. Ez a kis közösség számos program generálója, szervezője és lebonyolítója volt az elmúlt időszakban is. 2016-tól ezen programok szervezői a középiskolai fiatalok, akik önkéntes segítőként több programban dolgoztak, de maguk is generáltak rendezvényeket.
Néhány ezek közül:
· Műsorok készítése nyugdíjas rendezvényekre
· Mozi Ünnep koordinálása, dekoráció készítés
· Véradás a Martfűi Egészségnapon
· „Felolvasás rekordkísérlet” a Könyvtárban
· „Halloween Party”
· Ifjúsági Találkozón részvétel, műsor és kiállítás készítése - Misztótfalu
Az ifjúsági munka fejlesztéseképpen néhány éve megalakult a „MICS”, a Martfűi Ifjúsági Csoport is, akik összefogják a martfűi zenész fiatalokat, zenekarokat, extrém sportosokat és segítik működésüket. Ők is jelentős színfoltjai a martfűi ifjúsági életnek. Több zenei program szervezői, lebonyolítói és rendszeres résztvevői és „főző bajnokai” a Városi Majálisnak. 
A csoport egy nagyszabású új ifjúsági zenei programot is alapított a „Magas Füves Part Rock Fesztivált”, ami 2018-ban már kétnapos sikeres rendezvény volt. 
Külön büszkeség, hogy a csoport zenész tagjai közül hárman, a Rongyszőnyeg zenekarral nagy sikerrel szerepeltek a „Szolnok Dal” nevezetű megyei programban/ 2017-ben „Martfű Város Kulturális Díjában” részesültek./.
Nagy fejlődés, hogy városunk általános iskolás osztályai egyre több alkalommal, kihelyezett tanórán vesznek részt intézményünkben. Szakmai kollégáink igényes és tartalmas programokat nyújtanak számukra könyvtári és múzeumpedagógiai foglalkozások keretén belül, sikeresek a vizuális órák a kiállító galérián, továbbá a vetélkedő programok is.
Ezen a területen jelentős előrelépést jelentenek kézműves és honismereti foglalkozásaink, melyet szeretnek a gyerekek és pedagógusok egyaránt, de továbbra is keressük az együttműködés lehetőségeit és szakmai kínálatunk más irányú fejlesztését.
2.2. A közösségi és társadalmi részvétel fejlesztése,
Civil közösségek
Az együttműködés komoly stratégiai feladatunk, hiszen munkánk egyik legfontosabb eleme a közösségfejlesztésről, a civil együttműködés fontosságáról szól. Együttműködésünk során segítjük civil közösségeinket abban, hogy sikerrel generálják a városlakók közéletbe történő bekapcsolását, vagy az egyéni életvezetésében tudjanak segítséget nyújtani, hozzájárulva a hátrányos helyzetű rétegek társadalmi integrációjához. 
Munkájuk során egyfajta keretet adnak a különböző érdeklődésű csoportok szerveződéséhez és fontos generálói közösségi programjainknak. A mai viszonyok között jó együttműködésünkkel erősítjük egymást céljaink megvalósításában.
Fontos, hogy a mai szabadidőt nélkülöző világban ösztönözzük, segítsük az alkotás és művelődés lehetőségét a közösség segítő erejével. A rendszeres kapcsolattartás, infrastrukturális és szakmai támogatás, képzések erősítik a civil életet városunkban. 
Példaértékű volt az elmúlt években az az elhatározás, amely tapasztalható volt a civil közösségek egyesületté történő bejegyzése során, alkalmazkodva az aktuális jogszabályokhoz és magasabb szintre emelve a közösségért történő munkát. Nem volt könnyű feladat részükre, de Önkormányzati segítséggel /ingyenes jogi és gazdasági szakmai munka/ sikerült elindulni egy új úton. Több közösség vett részt komoly pénzügyi támogatás megszerzésében és a programok megvalósításában /Heineken támogatások, egészségügyi pályázatok stb./.
Intézményünkre is jelentős feladat hárult az elmúlt évben, a civil szervezetek éves könyvelési munkáinak ellátásában.  Ebben az intézmény mérlegképes könyvelői végzettséggel rendelkező gazdasági ügyintézője segített, komoly szakmai munkát befektetve a feladatellátásba.
A Civil Kerekasztal a 2018-ban is folytatta szervezetfejlesztő munkáját, több előadás és szakmai képzés is segítette a civil vezetők és közösségeik kompetenciájának fejlesztését. 
Teljes összhangban dolgoztunk az elmúlt évben is a civil közösségekkel, hiszen ez lehet csak az alapja a közösségfejlesztésnek és a városi kulturális munkánknak.




2.3.Az egész életre kiterjedő tanulás feltételeinek biztosítása,

Ma már látható, hogy társadalmunk fontos tényezője a folyamatos fejlődés, tanulás, képzés.
A munka világában ma már alapvető tényező, de a megnövekedett szabadidőben is fontos az ember teljes életéhez, akár az életesélyek növeléséhez, akár az önmegvalósításhoz is. Reméljük, hogy társadalmunk jóléti fejlődése még inkább ösztönző lehet ezekre a folyamatokra. 
Az elmúlt évben is a praktikus, végzettséget adó vagy a munkába állás esélyeit segítő tanfolyamok voltak sikeresek. Fontos feladatnak tartjuk a munkába állás, az öngondoskodás képességének fejlesztését a közművelődés eszközeivel.
Intézményünk ezért képző cégekkel együttműködve több tanfolyamnak adott helyet /gépjárművezetés, számítástechnikai képzés, mezőgazdasági képzés, angol nyelvtanfolyam stb./. A Munkaügyi Központok szakembereivel együttműködve reintegráló tanfolyamokat szerveztünk, segítettük, mentoráltuk az önkéntes munkavégzéssel hozzánk forduló fiatalokat, felnőtteket. Jelentősen bekapcsolódott a könyvtári terület a feladatellátásba, hiszen sok új lehetőséget tudott kínálni /e-ügyintézés, számítástechnikai tanfolyam, stb./.
Fő cél, hogy a jövőben még több akkreditált képzést tudjunk kínálni a munkanélkülieknek és fontos, hogy pályázati támogatással, mert csak kevesen tudják ezeket a képzéseket megfizetni.
Emellett megtalálható volt a villanyszerelői szakvizsga, egészségügyi tanfolyamok, ismeretterjesztési és egyéb képzési pályázatok programjai. 
Kulturális területen inkább a képző- és iparművészethez kapcsolódó kurzusok, irodalmi előadások, filmklubok, népi mesterségek bemutatói voltak sikeresek. Igyekeztünk újszerű képi közlési módszerrel intézményünk tereiben elhelyezni olyan kiállításokat, információkat, amelyek szintén segítik az ismeretszerzést.
Hasznosak voltak az életvezetési, /lelki /egészség megőrző előadássorozatok felnőtteknek és fiataloknak egyaránt, mely népszerű volt a lakosság körében. A sok „mozgásklub” munkája is segíti ezt a tanulási folyamatot, a testi-lelki egészség megőrzését /Lélektánc, Jóga klubok stb./. Sikeresek voltak a Martfűi Egészségnap szakmai előadásai, mely sok új ismeretszerzésre volt alkalmas.
Összességében látjuk, hogy a korábbi évekhez viszonyítva egyre kevesebb a szabadegyetemi, vagy klasszikus ismeretszerzési előadásokra, képzésekre az igény. Talán egy társadalom jóléti fokát is jelzi az, hogy mennyire van igény, lehetőség és látogató az általános műveltséget fejlesztő előadásokra, képzésekre. Keressük ezekre a pályázati lehetőségeket, mivel nagyon értékesnek tartjuk, akár helyi társadalomfejlesztő aspektusból is.

2.4. Hagyományos közösségi kulturális értékek átörökítése, feltételeinek biztosítása.
Az elmúlt év szakmai feladatainak egyik fontos eleme az ünnepi alkalmak méltó megrendezése, az igény felkeltése a múlt kellő ismeretére, mely biztos eligazodást nyújt a jelenben, segít meghatározni a jövő feladatait. 
Ezért tartjuk talán az egyik legértékesebb közművelődési feladatunknak a hagyomány, a magyar kultúra ápolását. Mindez fontos, hogy továbbra is folyamatosan jelen legyen városunk életében, a lakosság identitásának kialakításában, a településünk megtartó képességének erősítésében. Mindezt hitelesen, sokszínűen, a mai modern közlési módokat figyelembe véve kell megjelenítenünk.
Ezért nagy hangsúlyt fektettünk az ünnepi alkalmak szervezésére, olyan értékes és igényes programok összeállítására, amelyek igazi lelki élményt nyújtottak minden korosztálynak /a Magyar Népmese Színház műsora, Martfű Néptáncegyüttes fellépései, Duna Művészegyüttes gyermek műsora, Jeles Napok kézműves játszóházai, nyári népművészeti tábor- Kézműves Ház foglalkozásai,  stb./.
Rendszeresek azok a programok, ahol a fiatalokat vontuk be alkotóként a műsorokba, amely még mélyebb élményt és tapasztalást nyújt. /Iskolai ünnepi műsorok, Gyermek néptánc csoport fellépései, Költészet Napi műsorok, Táncházak stb./
A jeles napokat kézműves foglalkozással, táncházzal, hagyományőrző programokkal ünnepeltük /farsang, húsvét stb./, melyben sok kiváló pedagógus segítette munkánkat. Több sikeres programmal közelebb hoztuk a népművészetet mindenkihez /díszítőművészeti kiállítás, mézeskalács készítés, népi mesterség bemutatók.stb/.
Továbbá a hagyományápolás és a népi gasztronómia megismertetésében kiemelt partnerünk volt a Gasztronómiai Egyesület - Kolbásztöltő Fesztivál, Majális/
Művészeti csoportjaink, alkotóművészeink mind segítik a hagyományok ápolását és átadását, magas színvonalú munkájuk példát ad az új generációnak, így épül egymásra a hagyomány és a belső identitás.
A Martfű Néptánc Együttesünk és Gyermek néptánc csoportjaink igazi büszkeségei városunk kulturális életének. Az elmúlt időszakban közel 45 óvodás, 30 gyermek néptáncos és 18 felnőtt táncos alkotta az együttest, ami természetesen folyamatosan változik. Az elmúlt évben felnőtt együttesünk létszáma folyamatosan bővült, míg a gyermek csoport létszáma csökkent /talán az iskolai elfoglaltságok és délutáni iskolai szakköri kínálat növekedése miatt is/.
Stonawskiné Busi Ildikó és Kecskés Gergő táncpedagógusok vezetésével 2014-től új lendületet vett a szakmai munka. Folyamatosan bővül az együttes repertoárja, mely színesíti városi rendezvényeinket, a megyei és térségi fellépéseket és külföldön a Testvérvárosi Találkozókat. Csóri Alaphoz közösen benyújtott pályázatunkkal sikeresen tudtunk bevonni pályázati támogatást a viseletek bővítésébe és szakmai eszközök fejlesztésébe.
Díszítőművészeti Kör:
Nagyon értékes alkotó közösségünk, egy lassan letűnőben lévő hagyomány és kultúra kiváló ápolói és reprezentánsai. Gyönyörű munkáik a településünk kincsei, helyi értékei, melyeket kiállításokon, bemutatókon népszerűsítünk a városlakók és a diákság felé. Nagyon örülünk, hogy két munkatársunk tanulja és viszi tovább a díszítőművészet hagyományát, és bízunk benne, hogy a jövőben még több fiatalnak felkeltjük az érdeklődését e szép népművészeti örökségünk iránt. Nagyon örülünk, hogy 2018-ban Mucsi Jánosné Rózsika „Martfű Város Művészeti Díjában” részesült sok évi színvonalas munkájáért. Sajnos betegsége miatt  átadta a közösség vezetését, jelenleg keressük az új szakmai vezetőt. A Kör éves kiállítása mindig nagy sikert arat, örülünk, hogy a diákság is örömmel látogatja.
Kossuth Nyugdíjasklub Népdalköre:
A több mint 20 éves klub népdalköre évek óta magas színvonalon működik, igazi büszkesége városunknak. A kezdetben nők alkotta népdalkör mára kibővült szép hangú férfiakkal. A népdalkört Angyal Józsefné Marika néni alapította és működtette, majd Tóth-Fekete Mihályné vette át a szakmai vezetést. Az elmúlt években Terjéki Katalin ének-zene pedagógus foglalkozott a népdalkörrel, és szakmai irányítása alatt „Aranypáva Díjat” kaptak. Jelenleg Balogh Imréné vezeti a népdalkört, repertoárjuk mellett fellépő ruhájuk is megújult pályázati támogatással. Ma is szívesen énekelnek a tagok, már nem versenyeznek, csak ünnepeken, találkozókon fakadnak dalra mások és a maguk örömére.
Települési Értéktár Bizottság:
2018-ban a Bizottság két tagja szakmai előadáson vett részt a  JNKSZ Megyei Értéktárról. A Bizottság  célul tűzte ki, hogy összeállítják a helyi értékek közül, amiket méltónak találnak a megyei értéktárba vételezésre. Feladat ennek a szakmai anyagnak a kellő színvonalú összeállítása és felterjesztése.
Kézműves ház
2012-ben alakult a városi Kézműves Ház. Igazi unikum a térségben, nem csak szakmaiságában, hanem működtetésében is. A Ház szakmai működtetéséért felel intézményünk, a fenntartói feladatokat az Önkormányzat látja el. A Kézműves Házban működik egy mézeskalács készítő műhely és egy állandó kiállítás az Alföld paraszt-polgári bútoraiból.  Ennek működtetője a kiállítás tulajdonosa, Juhászné Hidvégi Edit mézeskalács készítő népművész. Jelentős az a szakmai érték, amit az évek alatt nagyon sok munkával kialakított és az a népművészeti pedagógiai munka  is, mellyel bemutatja hagyományainkat, gyerekeknek, felnőtteknek egyaránt.  A Kézműves Ház szakmai vezetői munkáját „önkéntesként” végzi, melyben tükröződik nagyfokú elhivatottsága. Önkormányzatunk 2015-ben Martfű Város Kulturális Díjá-val ismerte el színvonalas, értékteremtő munkáját.

2018.évi szakmai munka rövid összegzése:
január: 
· Éves program tervezése, kapcsolattartás a népművészeti egyesületekkel /JNKSZM Népművészeti Egyesület, Gömöri Kézműves Társulás, Kézműves Alkotóházak Országos Egyesülete
február: 
· Kihelyezett hon- és népismeret óra játszóházi foglalkozással egybekötve – pályázatzáró foglalkozás Tiszaföldvár Városi Könyvtárban,
március: 
· Kézműves házi hétvége a Martfűi Kézműves Házban
április: 
· Húsvéti játszóházi foglalkozás a Gömöri Kézműves Társulás Tavaszi Gasztro- és Kézműves Fesztiválján,
· Kihelyezett hon- és népismereti óra kézműves foglalkozással egybekötve a Tiszaföldvári Kossuth Lajos Ált Isk. 5. oszt. tanulóinak
május:
· Városi Majális/árusítás/
· Kézműves foglalkozás a szolnoki Varga Katalin Gimnázium Arany János Programban tanuló  diákjainak a Martfűi Kézműves Házban
· Tárlatvezetéssel egybekötött mesterségbemutató, árusítás egy a városunkba érkező budapesti nyugdíjas klub tagjainak
· Tárlatvezetéssel egybekötött mesterségbemutató és árusítás a Budapestről érkező Veterán Autóklub tagjainak,
június:
· Kézműves foglalkozás a Martfűi József Attila Általános Iskola 2. osztályos diákjainak egy napközis táboros pályázati program keretében
· Körösvölgyi Sokadalom Gyulán /árusítás/
július:
· 4 napos szakmai tábor gyakorló mézeskalács-készítőknek Szmeló Judit népi iparművész, a Hagyományok Háza szakmai vezetőjének irányításával
augusztus:
· Zebegényi kiránduló csoport fogadása,/ tárlatvezetés, mesterség bemutató, árusítás/
· Csóri Alapítvány tárgyalkotó népművészek számára kiírt pályázatának előkészítése a MVMKK munkatársainak közreműködésével
szeptember:
· Csóri pályázat indítása: Egy tanéven át /10 hónap/ havonta 4 alkalommal mézeskalács- készítő szakköri foglalkozás tartása a Kézműves Házban általános iskolás csoportok számára
· Cegléden a Kossuth napokon való részvétel /árusítás/
· Kunhegyesen a hagyományőrző napon árusítás a JNKSZ Megyei Népművészeti Egyesület Képviseletében
október:
· Gömöri Kézműves Társulás Őszi Gasztro- és népművészeti fesztiválján árusítás, JNKSZ megye, Martfű képviselete, kapcsolattartás a határon túli magyar kézműves közösségekkel
november:
· Csóri pályázatos szakköri munka folytatása, készülődés a karácsonyra
december:
· Karácsonyi mézeskalács kiállítás szervezése a Csóri pályázatos gyerekek munkáiból a MVMKK-ban
· Mikulás napi játszóház karácsonyi vásárral egybekötve a MVMKK-ban

2.5. Az amatőr alkotó- és előadó-művészeti tevékenység feltételeinek biztosítása.
Martfű Városi Nőikar:
Nőikarunk életében is sok sikert, szép eredményeket és fellépéseket hozott az elmúlt év.
A hagyományos városi és megyei rendezvények mellett új zenei programon szerepelt a kórus, Pergolesi:Stabat Mater című művét adták elő a Szolnoki Szimfonikus Zenekarral.  A kórus nagy örömmel készül minden évben az Adventi hangversenyekkel városunk lakóinak.
A kórus vezetője Szabó Zsolt zeneművész-karnagy, aki igényes művészi munkával fejleszti a kórus munkáját. Rövid távú terveink között szerepel a kórus fellépő ruhájának megújítása, továbbá a kórus minősítése. Folyamatosan próbáljuk növelni a kórus létszámát, reméljük  pályázatokkal, utánpótlás fejlesztéssel, kapcsolat- és repertoár bővítéssel, új lehetőségek nyílnak meg a kórus előtt, akik  a város  zenekultúráját méltán és színvonalasan reprezentáló, 40 éve fennálló, értékes közösség.
Napraforgók Foltmozaik Varrókör:
Talán városunkban az egyik legismertebb alkotó közösség, sokan szeretik és csodálják munkáikat. Ma már kezdő és haladó csoportjuk is működik közel 25 fővel, alkotva a szebbnél szebb textil kompozíciókat. A közösség 2013-ban egyesületté alakult, növelve ezzel működésük fejlesztésének lehetőségeit. Az elmúlt évben is több kiállítás és szakmai varrónap résztvevői, szervezői. A csoport tagjai eredményesen szerepeltek a Megyei Amatőr Képző- és Iparművészeti Tárlaton is.
Jeles szakmai napjukon a térség alkotói örömmel nézik meg kiállításukat és tanulják meg az ”új szakmai fogásokat” Programjukat 2018-ban a Nemzeti Kulturális Alap is támogatta.
Modern Táncműhely:
Az elmúlt évben is folytatódott az együttes munkája, 2016-ban tanárváltás volt újra, de próbáltuk megtartani a kis közösséget. A szakmai munka Tóth Nóra táncművész irányításával folyt tovább, aki kiváló szakmai és közösségépítő munkával fejleszti a gyerekeket.
 Közel 25 fő, 3 korcsoportban sajátítja el a klasszikus balett és modern tánctudást. 2018-ban 25 éves volt az együttes, nagysikerű Jubileumi Gálán találkozott a Táncműhely a régi növendékekkel és ünnepelt együtt a közönséggel.
Táncműhelyünk kiváló versenyeredményeket ért el mind megyei, mind országos szinten. Szeretnénk a jövőben mind a versenyzéshez, mind a szakmai munkához biztosítani a feltételeket pályázati úton, szponzorok bevonásával.
Amatőr alkotóink:	
Évek óta figyelemmel kísérjük és munkájukban támogatjuk amatőr tárgyalkotóinkat /képzőművészet, fotóművészet stb./ vers és regényírókat. Bemutatkozási lehetőségeket nyújtunk kiállításokon, író olvasó találkozókon /Megyei Képzőművészeti Tárlat, intézményi kiállítások, Könyvtári rendezvények, Költészet Napi programok stb./. Segítjük bemutatkozásukat a megyében és a térségben is, Média csoportunk rendszeresen hírt ad /tudósítás, portré film/ bemutatkozásaikról.

Összességében több nemzetközi, országos, megyei nagyrendezvényen, versenyen szerepeltek közösségeink, amatőr alkotóink több országos és megyei kiállításon szereztek elismerő díjakat.
Külön figyelmet fordítottunk arra a tényre, hogy az amatőr művészeti közösségek alap bázisai és értő közönsége a professzionális előadásoknak, ezért törekedtünk arra, hogy sokszínű művészeti programhoz juttassuk őket /komolyzenei, színházi, filmklub, gyermek és felnőtt táncszínházi előadások, kiállítások stb./.
Fontosnak tartjuk csoportjaink kapcsolatrendszerének fejlesztését és társadalmi elismertségük növelését. Ezért örülünk, ha munkájukat bemutathatjuk más településeken /Pld. Nőikar-Szolnok, Foltvarrók - Kecskemét, Díszítőművészek - Mezőtúr, Modern Táncműhely - Budapest - Szolnok, Felnőtt Néptáncegyüttes - Tuchów, Perecsény stb./ vagy pedig szakmai kitüntetést, díjakat kaphatnak csoportjaink, tanáraink /Kulturális Díj/ 

Statisztikai adatok kulturális munkánkról:


 2018. évi adatok
	
	Alkalmak száma
	Résztvevők létszáma/fő/

	Művészeti csoportok
	253
	126

	Rendszeresen működő közösségek
	428
	223

	Rendezvények
	82
	24.685

	Külsős rendezvények
	233
	31.030

	Kiállítások
	8
	7600


 
Összességében elmondható, hogy a közművelődési szakmai feladatokban és kulturális programokban gazdag évet zártunk /2018 évi főbb programok 1. sz melléklet/, az látható, hogy minden területre figyelünk, és kellő szakmai innovációval fejlesztjük. A közművelődés rendszere /úgy, mint a világ/ örök mozgásban, változásban van. A mi feladatunk, hogy segítsük a folyamatos fejlesztést, mind az egyének, mind a közösségek életében a kellő arányok és hangsúlyok megtalálásával, színvonalas szakmai munkával, empátiával.







3. MARTFŰ MOZI

Az elmúlt  évek egyik legfontosabb kulturális fejlesztése /közel 10 év után / a Martfű Mozi újraindítása volt. Azt gondolom, minden korosztály örül a lehetőségnek, és napjainkban újra reneszánszát éli ez a filmes közösségi élmény. 
Korszerű digitális technikával, megújult hangrendszerrel, 3d-s vetítési lehetőséggel /és szemüvegekkel/ és 410 db új, kényelmes fotelszerű szék beépítésével, új mozi élményt nyújt filmszínházunk látogatóinknak.
Hetente, csütörtöktől vasárnapig vetítünk, naponta több alkalommal is. Art moziként működünk, negyedévente minimum 80 filmet vetítünk, melynek fele art vagy támogatott film. Filmjeinket a szolnoki Tisza Mozival együttműködési szerződésben kölcsönözzük.
Intézményünk komplex kulturális intézményként, kollégáink többféle feladatot is ellátnak, köztük a mozi üzemeltetést is. Két jegypénztáros, két gépész, egy gazdasági ügyintéző, egy szakmai munkatárs és egy technikai munkatárs látja el a mozi feladatait, akik közalkalmazotti és közcélú foglalkoztatásban végzik munkájukat.
 Az elmúlt években pályázati támogatás segítségével sikerült több lépcsőben fejlesztenünk mozi technikánkat, ezeket a lehetőségeket próbáljuk megragadni a jövőben is, hogy minél komfortosabb körülményeket, minél jobb mozi élményt tudjunk biztosítani látogatóinknak.
A mozi terem színházteremként is funkcionál, helyet adva többféle kulturális rendezvénynek.  Ezért is tervezzük egy 40 fős, kisebb art mozi terem kialakítását, így tudnánk növelni a vetítések számát és megfelelő meghittebb környezetet biztosítani a művészfilmek látogatóinak. /EFOP pályázat várólista/
Pályázatból sikerült tovább fejleszteni /mobil/ hangtechnikánkat, mely a közönségtalálkozóinkat szolgálja ki, továbbá mozi terem világítástechnikáját felújítani. Szeretnénk a jövőben  a beadott pályázatunk segítségével a földszinti aula világítását led-es rendszerre kiváltani, a kör alakú mennyezetre hangulatfényeket beépíteni. Szeretnénk rövid távon, jegyeladó rendszerünket is a kártyás fizetés kialakítására alkalmassá tenni, ill. a közeljövőben szeretnénk  motoros vetítővászon beépítésére  pályázati forrást szerezni.
A Mozi aulájában működő Suszter Kávézó hangulatával és kínálatával, filmes ajándéktárgyaival jelentősen hozzájárul a kellemes „mozi élmény” kialakításához.
A mozi működését jelentősen támogatja fenntartónk, Martfű Város Önkormányzata, és biztosítja költségvetésünkben a stabil működés lehetőségeit.
A takarékos működtetéshez járulhat hozzá a 2018-ban kialakításra  került hő-légtechnikai beruházás,  mely önkormányzati pályázatból valósul meg.  A mozi teremben korszerű fűtési és klimatizáló rendszer került kialakításra, a tetőn elhelyezésre kerülő 36 napcella pedig a takarékos áramellátást biztosítja. 
Gazdasági adatainkat az alábbi táblázatok mutatják be.

Mozi statisztika: 

	
	2017

	Bevételek
	

	Működési bevételek
	4 895

	· jegybevétel
	3 830

	· egyéb (ÁFA visszatérítés)
	1 035

	Támogatások
	10 562

	· ebből felügyeleti szervtől kapott
	8 062

	· pályázati támogatás
	2 500

	Összesen:
	15 457

	
	

	
	

	
	

	Kiadások
	2017

	· személyi
	262

	· járulék
	38

	· dologi
	7 750

	· felhalmozási
	6 178

	· felújítás
	1 229

	Összesen:
	15 457




	
	2018

	Bevételek
	

	Működési bevételek
	                         6.298

	· jegybevétel
	4 783

	· egyéb (ÁFA visszatérítés)
	1 515

	Támogatások
	3.616

	· ebből felügyeleti szervtől kapott
	2 631

	· pályázati támogatás
	985

	Összesen:
	9 914

	
	

	
	

	
	

	Kiadások
	2018

	· személyi
	1 069

	· járulék
	135

	· dologi
	6 904

	· felhalmozási
	1 806

	· egyéb
	0

	Összesen:
	9 914



Gazdálkodásunk adataiból jól látható, hogy a mozi bevételeink nőttek, amik sokszor  filmfüggőek. Tehát fontos a filmválasztás, a reklám-marketing munka /amelyik filmnek jó Tv reklámja van több látogatót vonz/. Nyertes pályázatunkkal tudtuk támogatni működésünket és kismértékű technikai fejlesztésünket /oldalfalon takarékos led izzók elhelyezése/. A támogatások csökkentek, de 2017-ben azért magasabb mert akkor valósítottuk meg a mozi terem szék, mennyezet felújítását. Személyi kifizetések növekedtek, a hétvégi munkavégzés díjazásának bevezetése miatt /mozigépész, pénztáros/ aminek nagyon örülünk, hogy megoldódott.
Szeretnénk filmkínálatunkat még tudatosabban, változatosan, előzetes információgyűjtéssel összeállítani.
Fontos a folyamatos tájékoztatás, jelenlét a fiatalok és a családok ”életében” mindenféle sajtó és internetes oldalakon, rádióreklámokban. Az elmúlt évek alatt sikerült a térség lakóit is megszólítani, ma már a látogatóink 30 %-a  a  környező térségből jön hozzánk /Cibakházától Rákóczifalváig/.
Összességében fontos és egyre népszerűbb a Martfűi Mozi a város és a térség látogatóinak körében. Ma már egy szeretett színfolt a város kulturális palettáján, mely bizonyára hozzájárul a fiatalok és a családok szórakozási lehetőségeihez. Sikerrel működik a hétvégi nyitva tartás, mely bővítette intézményünk működési tereit /több hétvégi rendezvény, múzeumi nyitva tartás stb./.
Azt hiszem a jó működés alapja az a kiváló munkatársi közösség, mely a Mozit hétről-hétre viszi, nagy odafigyeléssel, kedves, közvetlen családi hangulatban, mindenkor szem előtt tartva a látogatók igényeit és nem utolsó sorban vállalva a hétvégi munkavégzést, melyet ma már nem sokan vállalnak szívesen. 
 Szeretnénk, ha hosszútávon, folyamatosan tudnánk működésünket biztosítani és fejleszteni, mindehhez nagyon fontos a forgalomfejlesztés és a pályázati források bevonása.

4. VÁROSI KÖNYVTÁR

4.1.	Vezetői összefoglaló 

A Martfű Városi Könyvtár Martfűn, egy 6450 fős településen 358 m2-en működik a Városi Művelődési Központ épületében. A Városi Művelődési Központ és Könyvtár épületének külső felújítása (nyílászárócsere, külső szigetelés) 2018 szeptemberében fejeződött be. A könyvtár helyiségei és berendezése, a gyermekrészleg kivételével (2015-ben az NKA támogatásával megújult) jelentős felújításra, korszerűsítésre szorulnak. Intézményünk a településen belül jól megközelíthető helyen található. Az általunk ellátott településen nemzetiségi lakosság nincs. Martfűn 1 bölcsőde, 2 tagintézményből álló óvoda, 1 általános iskola és egy középiskola található. 
Könyvtárunk jól megközelíthető, mindenki által használható. Rendelkezik kizárólagosan a könyvtári szolgáltatások céljaira alkalmas helyiséggel. Rendszeresen, a felhasználók többsége számára megfelelő időpontban, heti 25 órában tart nyitva (hétvégi napon a nyitvatartás nem megoldható, mert az intézményben egy főállású könyvtáros dolgozik, és a könyvtár a Városi Művelődési Központtal egy épületben működik, így a könyvtár nyitvatartása portás jelenlétét is megköveteli). A könyvtár vezetője felsőfokú végzettséggel, szakképzettséggel rendelkezik.
Könyvtárunk helyben nyújtott alapszolgáltatásai ingyenesek. Statisztikai adatokat szolgáltatunk. Éves szakmai munkaterv alapján látjuk el az alapfeladatokat, tevékenységünkről éves szakmai beszámolót készítek.
Fő céljainkat küldetésnyilatkozatunkban tesszük közzé, amely a könyvtárban, városunk honlapján is olvasható. Gyűjteményünket folyamatosan fejlesztjük (kb. kéthavonta frissítjük az állományt), feltárjuk (100 %-os elektronikus feldolgozás), gondozzuk (folyamatos apasztás) és az olvasók rendelkezésére bocsájtjuk. Részt veszünk a könyvtárak közötti dokumentumcserében, szükség esetén felkínáljuk olvasóinknak a könyvtárközi kölcsönzés lehetőségét. Támogatjuk az egész életen át tartó tanulást, programjainkkal a digitális írástudás elsajátítását. Oktatási intézményeink dolgozói, tanulói számára folyamatosan biztosítjuk az információhoz való hozzájutást. Kiemelkedő számban szervezünk kulturális és közösségi programokat minden korosztály számára (0-100 év). Számítógépeink biztonsági szoftverrel felszereltek, amely biztosítja a kiskorúak lelki, testi, értelmi fejlődésének védelmét. 
Gyűjteményünket és szolgáltatásainkat a helyi igényeknek megfelelően alakítjuk. Helyismereti információkat és dokumentumokat is gyűjtünk. Rendelkezünk szabadpolcos állománnyal is. Rendszeresek gyermek- és családbarát programjaink, foglalkozásaink.
A könyvtár évek óta egy főállású könyvtárossal működik. Azt gondolom, hogy ez egy lehetetlen helyzet, a 358 m2-en, 3 részleggel, sok-sok programmal működő könyvtár felelősséggel nem üzemeltethető egyetlen könyvtárossal. Ilyen módon nem adható ki a szabadság, nem vállalható anyagi felelősség, nehezen biztosítható a színvonalas szolgáltatás, programszervezés, az állomány karbantartása, gyarapítása. Voltak évek, amikor szerencsésen alakult a könyvtár sorsa, mert elődöm nyugdíjazása után még két évig dolgozott a könyvtárban pályázati keretek között, közcélú foglalkoztatottjaink között is volt szakképzett könyvtáros. Viszont az elmúlt évben már csak közcélú foglalkoztatott program keretein belül volt segítségem. Szerencsés módon nem a megszokott rend szerint, háromhavonta változó kollégákkal kellett dolgoznom, több ízben megújították a mellettem dolgozók szerződését. Így legalább egy probléma, az állandóan változó kollektíva, nem volt jelen. Arra viszont nem lehet biztosan számítani, hogy minden esetben hozzáértő, megbízható, a könyvtári munkát szívügyének tekintő közcélú foglalkoztatott kerül a könyvtárba munkatársként, mint ahogy az elmúlt évben ez történt, s még ha így is lenne, rá nem terhelhető olyan fajta felelősség, mint egy állandó státusszal rendelkező szakemberre. A kulturális közcélú program megszűnése is érzékenyen érinti intézményünket. A 2018. évet még 3 fő foglalkoztatottal kezdtük, az év végére egy munkatársunk maradt a program keretein belül. Rendkívül nehéz helyzet alakult ki az elmúlt év őszén, amikor súlyos betegség miatt az egyetlen könyvtáros alkalmazottként közel két hónapig nem dolgozhattam. Lelkiismeretes kollégáimnak köszönhető, hogy ez időre sem maradt a lakosság könyvtári szolgáltatások nélkül. 
Állományunk 2018-ban is szépen gyarapodott értékes, többféle olvasói igényt kielégítő dokumentumokkal köszönhetően Önkormányzatunk támogatásának és az Érdekeltségnövelő pályázaton nyert összegnek. 
Az elmúlt évben is sok, minden korosztályt megszólító programot szerveztünk. Jellemzően programjainkat nagy számban látogatják városunk és még a környező települések lakói is.
Kiemelt jelentőségű Danolda nevű baba-mama foglalkozásunk, ahol élőzene-hallgatás közben biztosítunk lehetőséget a mamáknak a találkozásra, a babáknak pedig a közösséggel való ismerkedésre. Egy kisváros életében rendkívül nagy szerepe van az ilyen programoknak abban, hogy a fiatal családok szeressenek, akarjanak településünkön élni, jövőjüket ide tervezni. A több éves tapasztalat pedig azt mutatja, hogy foglalkozásunk nagyban hozzájárul a kisgyermekek szocializálódásához, zenei, lelki, szellemi fejlődéséhez.  
Óvodás és iskolás csoportok számára is sok programmal szolgáltunk az elmúlt évben. Ezek között volt több könyvtárhasználati foglalkozás, az olvasóvá nevelést célzó program és sok közös alkalom Helytörténeti Gyűjteményünk vezetőjével. Szerencsés helyzetben vagyunk, mert intézményünk összevont intézmény, és nagyszerűen együtt tudunk dolgozni a muzeológus kolléganővel, a jól bejáratott helytörténeti, néprajzi foglalkozásaink 2018-ban is népszerűek voltak a pedagógusok és a gyerekek körében is. 
A Lapozó Olvasókör egy másik korosztályt megszólító programunk. Főként már nyugdíjas olvasóink találkoznak havi rendszerességgel irodalomról, életről beszélgetni. Általában valamilyen irodalmi évfordulóhoz kapcsolódva szervezzük a foglalkozásokat, bővítjük közösen egy-egy előadással, beszélgetéssel irodalmi műveltségünket. A klubhoz az elmúlt években több új tag is csatlakozott (főként frissen nyugdíjba vonulók), 2018-ra több mint 20 főre nőtt az Olvasókör tagjainak száma. Fontos szerepe egy kisvárosban működő könyvtárnak, hogy a településen élőknek folyamatosan biztosítson szellemi táplálékot. Programjaink az idősebb korosztály számára különösen értékesek, hiszen nekik kevesebb lehetőségük van nagyobb város kulturális programjaira eljutni.
Célunk az elmúlt évben is az volt, hogy színvonalas szolgáltatásokkal, programokkal szolgáljuk városunk lakosságát, minden korosztályt megfelelő környezetben, hogy a könyvtár alapvető feladatain túl szociális térként is működjünk, adjunk jelentős teret az olvasóvá nevelésnek, és szolgáljunk kulturális, irodalmi táplálékkal. 

4.2.	Szervezeti kérdések:

	 
 
 
	2017. évi tény
	2018. évi terv
	2018. évi tény

	Összlétszám (teljes munkaidőre átszámítva)
összlétszám (fő)
	1
	1
	1

	Ebből vezető vagy magasabb vezető (teljes munkaidőre átszámítva)
	1
	1
	1

	Könyvtári szakmai munkakörben foglalkoztatottak
	Könyvtáros szakképesítéssel
	összesen
	1
	1
	1

	
	
	átszámítva teljes munkaidőre
	1
	1
	1

	
	Középfokú szakk.
(kvtár asszisztens, adatrögzítő-OKJ)
	összesen
	0
	0
	0

	
	
	átszámítva teljes munkaidőre
	0
	0
	0

	
	Egyéb felsőfokú
	összesen 
	0
	0
	0

	
	
	átszámítva teljes munkaidőre 
	0
	0
	0

	Mindösszesen könyvtári szakmai munkakörben
	összesen
	1
	1
	1

	
	átszámítva teljes munkaidőre 
	1
	1
	1

	Egyéb alkalmazott
	Egyéb alkalmazott felsőfokú
	összesen 
	0
	0
	0

	
	
	átszámítva teljes munkaidőre 
	0
	0
	0

	
	Egyéb alkalmazott középfokú
	összesen 
	4
	4
	3

	
	
	átszámítva teljes munkaidőre
	3,5
	3,5
	3

	Mindösszesen egyéb alkalmazott
	összesen
	4
	4
	3

	
	átszámítva teljes munkaidőre 
	3,5
	3,5
	3

	Összes létszám (fő): 
	5
	5
	4

	Közfoglalkoztatottak száma (fő) 
	3
	3
	3



2018-ban az OSZK közfoglalkoztatási programjában 3 kollégánk dolgozott. Két kolléga viszont évközben (április, augusztus) kilépett, munkát kapott. Helyettük új csatlakozó nem jött, így azóta egy munkatárssal dolgozom. 

4.3.	Szakmai működés:

Nyitvatartás 

Nyitvatartás a (központi) könyvtárban

	
Mutatók
	2017. évi tény
	2018. évi terv
	2018. évi tény
	változás %-ban előző évhez képest

	Heti nyitvatartási órák száma (a központi könyvtárban) (óra) 
	25
	25
	25
	-

	Hétvégi (szombat, vasárnap) nyitvatartás hetente összesen (óra) 
	0
	0
	0
	-

	Heti 16 óra utáni nyitvatartás összesen (óra)
	8
	8
	8
	-

	Nyári zárvatartási idő 
Munkanapok száma: 
	10
	10
	10
	-

	Téli zárvatartási idő 
Munkanapok száma: 
	3
	2
	6
	100

	Nyitvatartási napok egy átlagos héten
	4
	4
	4
	-

	Nyitvatartási napok száma a tárgyévben:
	191
	190
	210
	9


Nyitvatartás a fiókkönyvtárakban (csak a fiókkönyvtárakkal rendelkező könyvtáraknak szükséges kitölteni!)

A fiókkönyvtárak száma: 

	
Mutatók
	2017. évi tény
	2018. évi terv
	2018. évi tény
	változás %-ban előző évhez képest

	Heti nyitvatartási órák száma a fiókkönyvtárakban (összesítve-, óra) 
	
	
	
	

	Hétvégi (szombat, vasárnap) nyitva tartás (összesítve, óra) 
	
	
	
	

	Heti 16 óra utáni nyitva tartás (összesítve, óra)
	
	
	
	

	Nyári zárva tartási idő 
Munkanapok száma (összesítve): 
	
	
	
	

	Téli zárva tartási idő 
Munkanapok száma (összesítve): 
	
	
	
	

	Nyitvatartási napok száma a tárgyévben (összesítve):
	
	
	
	



Hétvégi napon a nyitvatartás nem megoldható, mert az intézményben egy főállású könyvtáros dolgozik, és a könyvtár a Városi Művelődési Központtal egy épületben működik, így a könyvtár nyitvatartása portás jelenlétét is megköveteli. A téli zárvatartás a tervezetthez képest növekedett, mert  hosszantartó betegségem miatt a szabadságot nem tudtuk csak az ünnepi időszakban kivenni, kiadni. 

Olvasói és dolgozói számítógépek 

	Olvasói számítógépek száma helyben használatra
	2017. évi tény
	2018. évi terv
	2018. évi tény
	változás %-ban előző évhez képest

	Katalógus (csak az IKR/OPAC érhető el)
	1
	1
	1
	-

	Olvasói munkaállomás 
	9
	9
	9
	-

	Dolgozói munkaállomás
	4
	4
	4
	-

	Összesen
	13
	13
	13
	-



Számítógépek, reprográfiai eszközök, hangtechnika állapota:
Skála: 1- nagyon jó, 2- jó, 3- megfelelő, 4- rossz, 5 nagyon rossz

Számítógép:
3 évnél fiatalabb (db): 2 db - 2
3 évnél idősebb, de felújított (db): 2 db - 3
3 évnél idősebb, de nem felújított (db): 9 db - 3
összességében jelenlegi állapotuk egy 1-5 skálán: 3

Reprográfiai eszköz:

5 évesnél fiatalabb (db): 2
5 évesnél idősebb, de folyamatosan karbantartott (db): -
5 évesnél idősebb, de nem karbantartott: (db): -
jelenlegi állapota egy 1-5 skálán: 2

Projektor: van/nincs
Digitális fényképezőgép: van/nincs

Hangtechnikai eszközök megnevezése: asztali hangszóró
Jelenlegi állapotuk, egy 1-5 skálán: 1

A 9 db 11 éves olvasói asztali számítógép elavult, lassú. Ez rendszeresen szervezett számítógépes tanfolyamainkon komoly problémát jelent. A 4 db dolgozói gép viszonylag jó állapotú, jól használható. 

Internet-szolgáltatás adatai
· Sávszélesség: 1-10 Mbit/s
· Sebesség: 22,48 Mbit/s (letöltés), 3,46 Mbit/s (feltöltés)
· Olvasói wifi szolgáltatás: van / nincs

Az intézmény szakmai szervezeti egységei által végzett tevékenységek ismertetése
Könyvtárunk szolgáltatásai
· helyben olvasás (ingyenes) – Olvasótermeinkben kellemes környezetben biztosítottunk lehetőséget kézikönyveink és kölcsönözhető könyveink helyben használatára.
· folyóirat olvasás (ingyenes) – Az NKA támogatásával és saját beszerzéssel rendkívül gazdag folyóirat állományt kínáltunk olvasóinknak a legkülönbözőbb témákban. A régebbi számok kölcsönzésére is van lehetőség.
· Dr. Bakonyi Péter Kutatószoba (ingyenes) – Kényelmesen berendezett kutatószoba nyílt könyvtárunkban 2014-ben, ahol helyben használatra kínáljuk néhai polgármesterünk gazdag, értékes gyűjteményének köteteit. Várjuk a kutatószóba csendjében olvasni, dolgozni, kutatni vágyókat. 
· kölcsönzés – Könyveink 1 hónapra kölcsönözhetők, a kölcsönzési idő igény szerint meghosszabbítható.
· könyvtárközi kölcsönzés – Olvasóink kérésére az ország valamely könyvtárából beszerezzük azokat a dokumentumokat is, amelyek könyvtárunkban nem találhatók meg.
· számítógép-használat – Számítógépes részlegünkben 9 internetes számítógép áll a használók rendelkezésére.
· e-tanácsadás – Könyvtárunk eMagyarország Pont. Az elmúlt évben is számtalanszor nyújtottunk segítséget az elektronikus ügyintézésben, elektronikus szolgáltatások és tartalmak használatában, kiemelten az Erzsébet-programban.
· kiállítások, előadások, könyvtári órák, kulturális és közösségi rendezvények, használóképzést szolgáló alkalmak, olvasókultúra-fejlesztő, olvasóvá nevelő programok

Gyűjtemény

Gyűjteményfejlesztés 

	
Mutatók
	2017. évi tény
	2018. évi terv
	2018. évi tény
	változás %-ban előző évhez képest

	Gyarapításra fordított összeg (bruttó ezer Ft) 
	1494
	1150
	1704
	14

	· ebből folyóirat (bruttó ezer Ft)
	175
	250
	162
	7

	· ebből CD/DVD/elektronikus dokumentum (bruttó ezer Ft)
	0
	0
	6
	-

	Gyermekkönyvtárba/részlegbe bekerült dokumentumok száma (db)
	229
	230
	217
	5

	Helytörténeti gyűjteménybe bekerült dokumentumok száma (db )
	0
	0
	0
	-

	Nemzetiségi gyűjteménybe bekerült dokumentumok száma (db)
	0
	0
	0
	-

	Zenei gyűjteménybe bekerült dokumentumok száma (db)
	0
	0
	0
	-

	A könyvtári állomány éves gyarapodása összesen (db)
	795
	800
	929
	16

	A gyűjteményből apasztott dokumentumok száma 
	4738
	4000
	3055
	35



Könyvtárunk állománygyarapítása 2018-ban is tervszerűen, a gyűjtőköri szabályzatban előírtaknak megfelelően, valamint a könyvtárhasználók igényeinek figyelembe vételével történt. Beszállító partnerünk a Libri-Bookline Zrt. volt. 
Az állománygyarapítás forrásai:
· Költségvetés (Martfű Város Önkormányzata) – 900.000 Ft könyvbeszerzésre, 250.000 Ft folyóirat beszerzésre
· Érdekeltségnövelő támogatás – 531.321 Ft
· Egyéb támogatások: Márai-program, NKA – folyóirat-támogatás
· Ajándékok
A Márai VII. program keretében 2018 februárjában 243.405,- Ft értékben 96 db dokumentumot kaptunk, melynek állományba vétele, feldolgozása 2018-ban megtörtént. A Márai VIII. program keretében pedig novemberben 48 db dokumentum érkezett 123.883,- Ft értékben, állományba vételük a tárgyévben megtörtént.
Az NKA folyóirat-támogatási programjának köszönhetően 67 féle folyóiratot kaptunk rendszeresen 2018-ban is.
A két támogatásnak köszönhetően az elmúlt évben is kifejezetten értékes dokumentumokhoz jutottunk hozzá. 
Mivel gyűjteményünk évtizedek alatt jelentősen felduzzadt, a selejtezés nem kellő mértékben történt, az elmúlt években nagymértékű apasztásra volt szükség. A folyamat még nem ért véget, a jövőben is tervezem hasonló számú dokumentum selejtezését.

Gyűjteményfeltárás 

	
Mutatók
	2017. évi tény
	2018. évi terv
	2018. évi tény
	
változás %-ban előző évhez képest

	Épített elektronikus katalógusokban/adatbázisokban rögzített rekordok száma
	811
	800
	923
	13

	Feldolgozás időtartama (egy dokumentum feldolgozásának átlagos időtartama percben kifejezve) 
	15
	15
	15
	-

	Beérkező új dokumentumok olvasók számára történő hozzáférhetővé válásának időtartama napokban kifejezve (átlagosan)
	7
	7
	7
	-

	A gyűjtemény elektronikus feldolgozottsága (az elektronikus katalógusban feltárt dokumentumok száma a gyűjtemény egészének %-ában)
	95
	96
	96
	1



A 2018-ban állományba vett 923 db dokumentum feldolgozása a tárgyévben megtörtént. A könyvek rekordjainak többségét más adatbázisokból honosítottuk, kisebb százaléka pedig saját feldolgozást igényelt.

A könyvtár által használt integrált könyvtári rendszer megnevezése: NetLib Sz21 (Szikla) IKR
Beszerzés éve: 2005
Az IKR folymatos frissítése biztosított: igen/nem

Állományvédelem

	Mutatók
	2017. évi tény
	2018. évi terv
	2018. évi tény
	változás %-ban előző évhez képest

	Tárgyévben fertőtlenítés, kötés, javítás, restaurálás, savtalanítás vagy egyéb aktív állományvédelmi intézkedésben részesült dokumentumok száma
	0
	0
	0
	-

	Muzeális dokumentumok száma
	0
	0
	0
	-

	Restaurált muzeális dokumentumok száma
	0
	0
	0
	-

	Az állományvédelmi célból digitalizált és a konvertált dokumentumok száma
	0
	0
	0
	-

	Biztonsági jellel ellátott dokumentumok száma
	0
	0
	0
	-



Használati mutatók

Könyvtárhasználat 
	Könyvtárhasználat 
	2017. évi tény
	2018. évi terv
	2018. évi tény
	változás %-ban előző évhez képest

	Beiratkozott olvasók száma (fő)
	1044
	1060
	718
	31

	A könyvtári látogatások száma (db)  
	8267
	8000
	8092
	2

	Ebből csoportok (db)
	48
	50
	51
	6



A beiratkozott olvasók számának ilyen arányú csökkenése nem a valóságot mutatja. Az általunk használt IKR-ben az elmúlt évben több változás is történt. Tapasztalataim alapján pl. ezt az adatot is más módon számolta, mint az előző években. A 2018-as adat a valóságos, nem pedig az előző években kimutatott nagyobb olvasószám. 

Dokumentumforgalom 
	Könyvtárhasználat 
	2017. évi tény
	2018. évi terv
	2018. évi tény
	változás %-ban előző évhez képest

	Kölcsönzött dokumentumok száma (db)
	8008
	8200
	8171
	2

	· Ebből kölcsönzött e-dokumentumok száma (db)
	0
	0
	0
	-

	Helyben használt dokumentumok (db)
	8133
	8500
	8565
	5

	Könyvtárközi kölcsönzés - küldött dok. (db)
	0
	10
	4
	-

	Könyvtárközi kölcsönzés - kapott dok. (db)
	20
	40
	28
	-

	Irodalomkutatások, témafigyelések száma (db)
	0
	0
	0
	-



A kölcsönzött és helyben használt dokumentumok számának növekedése, még ha nem is jelentős növekedés, biztató a jövőt tekintve. Ezek a számok azt tükrözik, hogy munkánk eredményes, értelme van, és hogy a könyvtárnak eredeti szerepében is ugyanúgy létjogosultsága van, mint évtizedekkel ezelőtt. 
A könyvtárközi kölcsönzések száma egy kisvárosban, nálunk a tapasztalatok szerint elsősorban az aktuálisan esti vagy levelező képzésben felsőfokú tanulmányokat folytató olvasóink számától függ. Úgy látjuk, ez a szolgáltatás nagy segítséget jelent az ő számukra.

Online és elektronikus szolgáltatások 

Elektronikus szolgáltatások

A távolról elérhető és helyben igénybe vehető szolgáltatások fejlesztése. Amennyiben fejlesztésre került a tárgyévben, kérjük 1-est írjon, ha nem, akkor 0-át. 
	Szolgáltatás
	2018-ben megvalósult (I=1/N=0)
	A fejlesztés részletes leírása

	Honlap
	1
	új, modernebb, dinamikusabb honlap
 szerkesztése

	OPAC
	0
	

	Adatbázisok /hazai vagy külföldi adatbázis/
	0
	

	Referensz szolgáltatás
	0
	

	Közösségi oldalak 
	0
	

	Hírlevél
	0
	

	RSS
	0
	



Építenek-e saját adatbázist a könyvtárban (pl. helytörténeti): 
Igen/nem:
Ha igen, akkor milyen témakörben:………………………………………………………………….

	
Online szolgáltatások 
	2017. évi tény
	2018. évi terv
	2018. évi tény
	változás %-ban előző évhez képest

	Távhasználatok száma
	7234
	8000
	7829
	8

	A könyvtár honlapja (teljes webhely) mely nyelveken érhető el a magyaron kívül 
	-
	-
	-
	-

	A könyvtári honlap tartalomfrissítéseinek gyakorisága (alkalom/hónap átlagosan)
	2
	4
	4
	100

	A könyvtári honlap tartalomfrissítésének száma összesen
	24
	48
	48
	100

	A könyvtárban használható adatbázisok száma
	1
	1
	1
	-

	A Web 2.0 interaktív könyvtári szolgáltatások száma (db)
	1
	1
	1
	-

	A Web 2.0 interaktív könyvtári szolgáltatásokat igénybe vevő használók száma (fő)
	512
	550
	562
	9

	A könyvtári OPAC használatának gyakorisága (használat/év) (kattintás az OPAC-ra)
	8
	10
	12
	50

	Tárgyévben a könyvtár által nyílt hozzáférésű publikációként elérhetővé tett dokumentumok száma (db)
	0
	0
	0
	-



Az elmúlt évben egy teljesen új, korszerűbb honlap beindítására került sor. Kezelője összevont intézményünk közművelődési területén egy pályázat keretein belül dolgozó kolléganő. Fb-oldalunkat közfoglalkoztatott kolléganőm kezeli. A személyes kapcsolattartásban nagy szerepe van ennek a csatornának. Legtöbb látogatónkat itt tudjuk informálni, programjainkra meghívni. Rendszeresen működő foglalkozásainkhoz csoportokat alakítottunk ki Fb-oldalunkon, így is biztosítva a személyes megszólítást. Olvasóink is kihasználják az oldal nyújtotta lehetőségeket üzenetküldésre, informálódásra.

Digitalizálás 

	
	2017. évi tény
	2018. évi terv
	2018. évi tény
	változás %-ban előző évhez képest

	Digitalizált dokumentumok száma 
	0
	0
	0
	-



Közzététel helye, módja: - 

Képzések, könyvtári programok, kiállítások

Összesítő táblázat
	
	2017. évi tény
	2018. évi terv
	2018. évi tény
	változás %-ban előző évhez képest

	Az összes könyvtári képzés, program száma
	104
	140
	157
	50

	A könyvtári programokon, képzéseken résztvevők száma összesen
	3267
	3500
	3092
	5

	A könyvtári képzéseket, tevékenységeket támogató helyi kiadványok száma
	3
	2
	2
	33



Téma szerint
	
	2017. évi tény
	2018. évi terv
	2018. évi tény
	változás %-ban előző évhez képest

	A könyvtár által szervezett olvasási kompetenciafejlesztést, szövegértés fejlesztését támogató nem formális képzések és programok száma 
	12
	12
	16
	33

	A könyvtár által szervezett olvasási kompetenciafejlesztést, szövegértés fejlesztését támogató nem formális képzéseken és programokon résztvevők száma
	144
	150
	323
	124

	A könyvtár által szervezett digitális kompetenciafejlesztési, információkeresési ismereteket nyújtó nem formális képzések és programok száma 
	1
	2
	30
	2900

	A könyvtár által szervezett digitális kompetenciafejlesztési, információkeresési ismereteket nyújtó nem formális képzéseken és programokon résztvevők száma
	12
	25
	405
	3275

	A könyvtár által szervezett engedélyezett, akkreditált képzések, továbbképzések száma
	0
	1
	0
	-

	A könyvtár által szervezett engedélyezett, akkreditált képzéseken, továbbképzéseken résztvevők száma
	0
	15
	0
	-

	A könyvtár által szervezett könyvtárhasználati foglalkozások száma 
	10
	12
	8
	20

	A könyvtár által szervezett könyvtárhasználati foglalkozásokon résztvevők száma
	223
	260
	166
	25

	A könyvtárban a tárgyévben szervezett helyi közösségi programok, rendezvények száma összesen 
	38
	40
	36
	5

	A könyvtárban a tárgyévben szervezett helyi közösségi programok, rendezvényeken résztvevők száma
	814
	800
	612
	24

	A könyvtárban szervezett időszaki kiállítások száma 
	1
	1
	0
	100

	A könyvtárban szervezett időszaki kiállítások látogatóinak száma
	400
	450
	0
	100

	Egyéb témájú programok, képzések száma
	54
	60
	67
	24

	Egyéb témájú programon, képzésen résztvevők száma
	942
	1000
	1586
	68

	Az összes könyvtári képzés, program száma
	104
	128
	157
	50



Célcsoport szerint

*Minden célcsoport csak egyszer számolható a rendezvény fő célja szerint.
	
	2017. évi tény
	2018. évi terv
	2018. évi tény
	változás %-ban előző évhez képest

	A könyvtár által szervezett hátrányos helyzetűeket célzó, a társadalmi együttélést erősítő, diszkrimináció-ellenes, szemléletformáló, toleranciára nevelő és multikulturális képzések, programok száma
	0
	0
	0
	-

	A könyvtár által szervezett hátrányos helyzetűeket célzó, a társadalmi együttélést erősítő, diszkrimináció-ellenes, szemléletformáló, toleranciára nevelő és multikulturális képzéseken, programokon résztvevők száma
	0
	0
	0
	-

	A könyvtár által szervezett nemzetiségi közösségi identitást erősítő programok száma
	0
	0
	0
	-

	A könyvtár által szervezett nemzetiségi közösségi identitást erősítő programokon résztvevők száma
	0
	0
	0
	-

	A könyvtár által szervezett fogyatékossággal élők könyvtárhasználatát segítő képzések, programok száma
	0
	0
	2
	-

	A könyvtár által szervezett fogyatékossággal élők könyvtárhasználatát segítő képzéseken, programokon résztvevők száma
	0
	0
	50
	-

	A könyvtár által a nyugdíjas korosztály számára szervezett programok, képzések száma 
	1
	2
	3
	200

	A könyvtár által a nyugdíjas korosztály számára szervezett programokon, képzéseken résztvevők száma
	12
	30
	44
	266

	Tárgyévben a családok számára meghirdetett rendezvények száma 
	34
	40
	43
	26

	Tárgyévben a családok számára meghirdetett rendezvényeken résztvevők száma
	889
	900
	903
	1

	Egyéb célcsoportnak szánt képzések száma
	69
	100
	109
	60

	Egyéb célcsoportnak szánt képzésen résztvevők száma
	2366
	2570
	2145
	9

	Az összes könyvtári képzés, program száma
	104
	142
	157
	50



Városunk lakosságszámához viszonyítva sok programot szervezünk. Programjainkra mindig nagy az érdeklődés. Legfontosabb, kiemelkedő számban programjainkon megjelenő célcsoportjaink a 0-10 éves és a nyugdíjas korosztály. Bizonyos csoportokat programjaink nem céloznak meg, mert Martfű az országos átlaghoz képest szerencsés helyzetű település, ami a hátrányos helyzetű lakosok számát illeti, és városunkban nem él nemzetiségi közösség. 

Szolgáltatások nemzetiségek és fogyatékkal élők számára

Nemzetiségek számára biztosított dokumentumok, szolgáltatások

A településen élő nemzetiségek KSH adatok alapján (nemzetiség/fő), a település lakosságához viszonyított aránya ……-……..(%) 
	Dokumentumok a nemzetiségek számára
	2017. évi tény
	2018. évi terv
	2018. évi tény
	változás %-ban előző évhez képest

	Könyvek
	
	
	
	

	Folyóiratok (címek száma)
	
	
	
	

	Elektronikus dokumentumok
	
	
	
	

	Összesen
	
	
	
	




Szolgáltatások fogyatékkal élők számára 
	Szolgáltatások száma
	2017. évi tény
	2018. évi terv
	2018. évi tény
	változás %-ban előző évhez képest

	Fogyatékossággal élők könyvtárhasználatát segítő IKT eszközök száma
	1
	1
	1
	-

	Fogyatékossággal élők számára akadálymentes szolgáltatások száma
	6
	6
	6
	-



Az épület akadálymentes (lépcsőlift), jelzett parkolóval rendelkezik, az ajtók belmérete és a folyosók szélessége megfelelő, van mozgássérültek számára kialakított mosdó, segítőkutya bejöhet az épületbe, Braille-feliratok segítik a gyengénlátókat.
4.4.	Fejlesztések

Épület állapota (kérjük kiválasztani):
Legutóbbi részleges vagy teljes felújítás éve: 2017

 1) Használhatatlan (a könyvtár ideiglenes helyen működik, mert az eredeti épület nem használható).
2) Dohos, nedves, omladozó vakolat, huzatos nyílászárók, elégtelen fűtés, elégtelen szellőzés, sötét terek (ezen jellemzők közül bármelyik megléte esetén, pl. az épület 30%-ban).
3) Tíz évnél régebbi festés, korszerűtlen világítás, gazdaságtalan fűtés (ezen jellemzők közül bármelyik megléte esetén, pl. az épület 30%-ban).
4) Viszonylag karbantartott, de esztétikailag kifogásolható.
5) Felújított, esztétikusan berendezett.
6) A modern könyvtárépítészeti trendeknek megfelelő terek
7) Egyéb:………………………………………………………………………………………………
Gyermekkönyvtári részlegünket 2015-ben az NKA támogatásával felújítottuk. Új padlószőnyeget és polcrendszert, kisebb berendezési tárgyakat vásároltunk. Így ez a részleg jelentősen megújult, korszerű, kellemes környezetben várja a látogatókat. A falak festésére nem került sor, ez esztétikailag ront az összképen. 
Az elmúlt évben az egész épületben megtörtént a nyílászárócsere (ablakok cseréje) és a külső szigetelés. Ez jelentősen javított a hőviszonyokon. 
Felnőtt részlegünk viszont komoly átalakításra, felújításra szorul (festés, padlófelújítás, polcrendszer cseréje, új bútorzat). Kialakítása nem felel meg a modern követelményeknek. Szükség lenne oktatásra, előadásokra alkalmas terekre, a szabadidő hasznos, kényelmes eltöltésére alkalmas helyiségekre. 

Bútorok állapota (kérjük kiválasztani):
Legutóbbi részleges vagy teljes fejújítás éve: 2015

Használhatatlan
Nem esztétikus, régi (20 évnél régebbi bútorok) – felnőtt részleg
Még használható (15 évnél régebbi bútorok)
Újszerű (10 évnél régebbi bútorok)
Korszerű (5 évnél régebbi bútorok)
Új (0-5 év közötti beszerzésű bútorok) - gyermekkönyvtár
Egyéb:…………………………………………………………………………………………
2. Intézményi terek / épületek infrastrukturális fejlesztési tervek bemutatása, oktatói terek bemutatása, megvalósult infrastrukturális fejlesztések
A Városi Könyvtár 1962 óta működik a Martfű Városi Művelődési Központ és Könyvtár (összevont intézmény) emeletén, 358 m2-en. A könyvtár 1979-ben gyermekkönyvtárral, 2002-ben szak- és informatikai részleggel bővült. 
Jelenleg 4 elkülönülő térben (gyermekkönyvtár, felnőtt részleg, szak- és informatikai részleg, kutató szoba – Dr. Bakonyi Péter, városunk egykori polgármesterének gazdag könyvgyűjteménye számára kialakított helyiség helyben használatra alkalmas berendezéssel). Ezen kívül két raktárhelyiség és egy irodahelyiség áll rendelkezésünkre.
2018-ban fejeződött be az egész épület külső szigetelése, a vízelvezető csatornák és az ablakok cseréje pályázati támogatással. Ezek a munkálatok jelentős javulást hoztak a könyvtár fűtési viszonyaiban. 
A felnőtt szabadpolcos tér, az olvasóterem és a szakirodalmi-informatikai részleg komoly felújításra szorul. A berendezés elavult, a falak és a padló állapota nem megfelelő. Új berendezésre, modernebb környezetre, kényelmes olvasósarkokra, oktatásra, előadásokhoz alkalmas térre lenne szükség. Mindezek megvalósítására pályázatot nyújtottunk be 2017-ben, sajnos csak várólistára kerültünk. 
Gyermekkönyvtári részlegünk 2015-ben újult meg egy NKA pályázatnak köszönhetően. Új padlószőnyeget és polcrendszert, kisebb berendezési tárgyakat vásároltunk. Így ez a részleg jelentősen átalakult, korszerű, kellemes, kényelmes környezetben várja a látogatókat. A falak festésére nem került sor, ez esztétikailag ront az összképen. 
3. Jelentősebb eszközbeszerzések

	Megnevezés
	darab
	ezer forint
	megjegyzés

	Gépjármű
	0
	
	

	ebből személygépkocsi
	0
	
	

	Számítógép
	0
	
	

	ebből olvasói
	0
	
	

	ebből szerver
	0
	
	

	Fénymásoló
	0
	
	

	Szkenner
	0
	
	

	Storage, egyéb adattároló (kapacitását a megjegyzésbe kérjük megadni Tb-ban)
	0
	
	

	IKR fejlesztés
	0
	
	

	egyéb:………..
	0
	
	

	Eszközbeszerzésre fordított összeg összesen
	0
	
	



Eszközbeszerzésre az elmúlt évben nem volt lehetőségünk. 	
4. Pályázatok, projektek

	Hazai pályázatok megnevezése
	Pályázott összeg (ezer Ft)
	Elnyert összeg
(ezer Ft)
	Támogató
	Kezdete
	Befejezése

	Érdekeltségnövelő pályázat
	
	531
	EMMI
	
	

	
	
	
	
	
	



	Európai Uniós pályázatok megnevezése
	Pályázott összeg
(ezer Ft)
	Elnyert összeg
(ezer Ft)
	Támogató
	Kezdete
	Befejezése

	GINOP-3.3.1-16
	informatikai eszközök
	informatikai eszközök
	Nemzeti Fejlesztési Minisztérium
	2018
	2020

	
	
	
	
	
	



	Egyéb, nem hazai forrásokra épülő pályázatok megnevezése
	Pályázott összeg
(ezer Ft)
	Elnyert összeg
(ezer Ft)
	Támogató
	Kezdete
	Befejezése 

	
	
	
	
	
	

	
	
	
	
	
	



2017-ben nyújtottunk be egy 40.000.000 Ft értékű EFOP-pályázatot. Sajnos várólistára kerültünk. Ebből a pályázatból terveztük a felnőtt olvasói tér teljes felújítását, korszerűsítését, modern oktatási terek kialakítását. 
Az Érdekeltségnövelő pályázaton nyert jelentős összeg nagyban hozzájárult ahhoz, hogy az elmúlt évben is nagymértékben tudtuk állományunkat gyarapítani. 
A GINOP-3.3.1 Digitális Jólét Program Pontok Fejlesztése elnevezésű pályázat keretében informatikai eszközöket kaptunk használatra. Ez a pályázat előírta egy mentor jelenlétét (közfoglalkoztatott kollégám vállalta a képzést). A pályázat teljesítése sok plusz feladattal jár, nagy terhet jelent a mentor kolléga számára, aki ezt a fontos, jelentős munkát alapfeladatai mellett a megalázóan kevés közcélú bérért végzi. A pályázat teljesítéséhez kénytelen voltam a közfoglalkoztatott kollégát bevonni, mert egyedüli könyvtárosként ezt a feladatot már nem tudtam vállalni. 
	
4.5.	Menedzsment, minőségirányítás, kommunikáció

A menedzsment és a minőségirányítási tevékenységek megvalósulása 2018-ban, a könyvtár kommunikációs tevékenységének bemutatása 

	
Kommunikáció
	2017. évi tény
	2018. évi terv
	2018. évi tény
	változás %-ban előző évhez képest

	Kommunikációs költségek (ezer Ft)
	0
	0
	0
	-

	TV megjelenések száma (fizetett hirdetések nélkül)
	16
	12
	14
	12

	Rádió megjelenések száma (fizetett hirdetések nélkül)
	0
	0
	0
	-

	Írott sajtó megjelenések száma (fizetett hirdetések nélkül)
	12
	12
	14
	16

	Online hírek száma
	72
	80
	78
	8

	Közösségi médiában megjelenő hírek száma
	112
	110
	122
	8

	Hírlevelek száma
	0
	0
	0
	-

	Fizetett hirdetések száma (médiumtól függetlenül, becsült érték, ezer Ft)
	0
	0
	0
	-

	Egyéb:….
	0
	0
	0
	-



A Martfű Városi Művelődési Központ és Könyvtár összevont intézmény, a közművelődési terület mellett működik a Városi Könyvtár, a Martfűi Hely- és Ipartörténeti Gyűjtemény, a Martfű Mozi és a Martfű Média. A média csoport jelenléte lehetővé teszi, hogy a könyvtári információk, hírek rendszeresen megjelenjenek a helyi írott és elektronikus sajtóban. Cikkeink, híreink olvashatók a havi megjelenésű Martfű Közéleti Magazinban, az intézmény és a város honlapján, eseményeinkről szóló videós, fényképes összefoglalók pedig online televíziónk oldalán. Ezen kívül az intézmény havi programajánló plakátján is megjelennek rendezvényeink. Az egyes programokra plakátokat, szórólapokat, személyre szóló meghívókat is készítünk, továbbá hirdetünk Fb-oldalunkon is. 

Partnerség, együttműködések

Közösségi szolgálat/önkéntesség
	
Közösségi szolgálat/önkéntesség
	2017. évi tény
	2018. évi terv
	2018. évi tény
	változás %-ban előző évhez képest

	Az iskolai közösségi szolgálatot a könyvtárban teljesítők száma
	25
	25
	10
	60

	Az iskolai közösségi szolgálat fogadására a köznevelési intézményekkel kötött megállapodások száma
	13
	13
	13
	-

	A könyvtárban dolgozó önkéntesek száma 
	0
	0
	0
	-



Partnerség
	A könyvtárral írásos együttműködést kötő partnerek száma
	2017. évi tény
	2018. évi terv
	2018. évi tény
	változás %-ban előző évhez képest

	Civil szervezetek
	0
	0
	0
	-

	Határon túli könyvtárak
	0
	0
	0
	-

	Vállalkozók
	0
	0
	0
	-

	Oktatási intézmények
	3
	3
	3
	-

	Egyéb
	0
	0
	0
	-

	Összesen
	3
	3
	3
	-



Használói elégedettség mérés
	Használói igény- és elégedettség mérések
	2017. évi tény
	2018. évi terv
	2018. évi tény
	változás %-ban előző évhez képest

	A használói igény- és elégedettség-mérések száma
	1
	1
	0
	100

	A használói igény- és elégedettség-mérések során a válaszadó használók száma
	31
	100
	0
	100



Innovatív megoldások, újítások: (a sorok száma bővíthető)
	Megnevezés
	Leírás, ismertető

	Játszótér a könyvtárban
	Közösséghez szoktató kötetlen baba-mama találkozó

	„Házi áldás”
	Nyári napközis tábor a Pécskői család néprajzi és kerámiagyűjteményéhez kötődve muzeológus kolléganőnkkel közös szervezésben
A gyűjteményhez munkatársunk írt egy mesét, ehhez közfoglalkoztatott kolléga illusztrációkat készített. A mesét papírszínház segítségével dolgoztuk fel és drámajátékokkal, kézműves foglalkozásokkal egészítettük ki.



Az előző években kidolgozott innovatív programjainkat (Danolda – zenés baba-mama foglalkozás, Mesélde – zenés, játékos mesehallgatás gyermekeknek szüleikkel, nagyszüleikkel) 2018-ban is folytattuk. Újító jellegű foglalkozásainkat múzeumunkkal karöltve tartjuk. Ezek a foglalkozások a két gyűjteményhez (várostörténeti és néprajzi, kerámiagyűjtemény), néphagyományokhoz, ünnepeinkhez kapcsolódnak. 2018-ban havonta jelentkező Danolda program mellé meghirdettük a JátszóTÉR a könyvTÁRban elnevezésű programunkat, ahol a mamáknak és közösséget még nem látogató babáknak adtunk lehetőséget találkozásra, kötetlen beszélgetésre, játékra igényes, kényelmes, biztonságos környezetben. A Népmese Napja alkalmából pedig 10 gyerekcsoportnak tartottunk mesés, zenés, drámajátékos foglalkozást, ahol a gyerekek a népmesék mellett játékosan ismerkedhettek meg ennek a világnak a használati eszközeivel jelentős néprajzi ismereteket szerezve így.

4.6.	Gazdálkodással kapcsolatos főbb adatok 

Bevételi és kiadási előirányzatok alakulása: 

	
	Pénzügyi adatok (ezer Ft-ra kerekítve) 
	2017. évi tény
	2018. évi terv
	2018. évi tény
	eltérés %-ban az előző évhez képest

	Bevétel
	Az intézmény működési bevétele
	68
	100
	207
	204

	
	Ebből a könyvtár szolgáltatásaihoz köthető bevétel (nem fenntartótól származó bevételek)
	68
	100
	207
	204

	
	– ebből a késedelmi díjbevétel 
	18
	20
	38
	111

	
	– ebből beiratkozási díjbevétel 
	50
	80
	169
	238

	
	Támogatás, kiegészítés és átvett pénzeszköz
	7431
	7431
	7296
	1

	
	– ebből fenntartói támogatás
	6890
	6890
	6765
	1

	
	– ebből felhasznált maradvány
	0
	0
	0
	-

	
	– ebből pályázati támogatás
	541
	500
	531
	1

	
	– a pályázati támogatásból EU-támogatás
	0
	40000
	0
	-

	
	Egyéb bevétel összesen 
	0
	0
	0
	-

	
	Bevétel összesen 
	7499
	47458
	7503
	0,05

	Kiadás
	Személyi juttatás
	2688
	2688
	2832
	5

	
	Munkaadókat terhelő összes járulék
	641
	641
	627
	2

	
	Dologi kiadás    
	2671
	2671
	2377
	11

	
	Egyéb kiadás
	1499
	41458
	0
	100

	
	Kiadás összesen 
	7499
	47458
	7503
	0,05





5. Martfűi Hely- és Ipartörténeti Gyűjtemény

5.1. Törvényi előírások, helyzetelemzés
Az elmúlt évek múzeumi munkáit a Múzeumok feladatairól, kötelességeiről az 1997. évi CXL. kulturális törvény rendelkezései szerint végeztük. Legfontosabb tézise, hogy a kulturális javakhoz való hozzáférés minden ember egyetemes joga.
Törvényi előírások:
a) a kulturális javak egységes szaktudományos szempontok szerint, tudományos szaktevékenység keretében kialakított, nyilvántartott és dokumentált együttesét őrzi, gondozza és kiállításon bemutatja
b) biztosítja a kulturális javakhoz kapcsolódó kutatási tevékenység lehetőségét
c) kultúraközvetítő, közművelődési tevékenységével hozzájárul az egész életen át tartó tanulás folyamatához
d) közművelődési rendezvényeket és egyéb programokat rendez
e) együttműködik a nevelési-oktatási intézményekkel és múzeumpedagógiai programjaival segíti az iskolai és az iskolán kívüli nevelés céljainak elérését
f) elvégzi a kulturális javak múzeumpedagógiai célú feldolgozását, folyamatosan megújuló múzeumpedagógiai és múzeumandragógiai programkínálatot biztosít.
A muzeális intézményünk szakmai besorolása szerint: közérdekű muzeális gyűjtemény, a működési engedély 2014. szeptember 26-án kaptuk meg.
A 2017-ben történt törvénymódosítás után még nagyobb szerepet kaptak a múzeumok a köznevelésben és a kultúra terjesztésében, illeszkedve az EU által megfogalmazott élethosszig tartó (LLL) és az élet teljes területére kiterjedő (LWL) tanulás elveihez.

A múzeumok feladatait öt nagy csoportra bonthatjuk: gyűjtés, nyilvántartás, feldolgozás, megőrzés és állományvédelem, bemutatás kiállítások, rendezvények, múzeumpedagógiai programok formájában.
Küldetésnyilatkozatunkat is e szerint fogalmaztuk meg. Gyűjteményünk feladata: Martfű helytörténeti és a közigazgatási határain belül működő ipari létesítmények, iparágak történeti, illetve azon belül, a gyártási folyamatokhoz kapcsolódó technikatörténeti tárgyak, visszaemlékezések, tudományos forrásértékkel bíró dokumentumok, fényképek gyűjtése, feldolgozása, rendszerezése, archiválása, és kiállítások, pedagógiai programok, rendezvények formájában mindenki számára elérhetővé tétele; a martfűi identitás erősítése.
A muzeológusi feladatok mellett a gyűjteménykezelői és múzeumpedagógusi feladatok ellátása is egy fő szakalkalmazott feladatkörébe tartozik - a Művelődési Központ időszaki kiállításainak koordinálása mellett. Munkáját majdnem egész évben segítette három közfoglalkoztatott, akik a Magyar Nemzeti Múzeum illetve a Forum Hungaricum programjával kerülhettek intézményünkbe. A gyűjtemény munkája mellett sok feladatot végeztek közművelődési területen is. 2018 szeptemberétől egyiküket a Forum Hungaricum Közgyűjteményi Digitalizációs Stratégia Programjában a munka törvénykönyve szerint tudtuk foglalkoztatni, sajnálatunkra a program december 31-ével lezárult, folytatása kérdéses. 
Tudományos gyűjtésre és kutatómunkára a kevés létszám miatt sajnos nehéz időt szakítani, de a lakosságtól folyamatosan érkeznek felajánlások, általában egy-egy rendezvényhez kapcsolódóan. A Heineken Hungária Zrt. tavaly év decemberében befejezte martfűi üzemében a munkát. A gyár történetéhez kapcsolódó dokumentum- és fényképanyag mellett az itt gyártott üdítőkből, sörökből kaptunk mintaterméket és a gyűjteménynek adományozták a gyár makettjét is.
Kutatási témáink közé tartozik a település cipőgyár előtti történelmének, ezen belül elsősorban Mariházy Miklós élete és munkássága főbb állomásainak feltérképezése.
A nyilvántartás során igyekszünk lépést tartani a műtárgyak beérkezésével, de hely- és ipartörténeti anyagok terén is vannak kisebb lemaradások, leltározásra várnak még a Heineken cég által adományozott emlékek is.

5.2. Állományvédelem
A műtárgyak megőrzésének feltételein folyamatosan igyekszünk javítani. A művelődési központ 2017-ben kezdődő felújítása során az épületen kívülre helyezték a csapadék elvezető csatornákat és a kiállítás és a raktárak is új nyílászárókat kaptak, melyekre UV-, hő- és fényvédő fólia került. A Damjanich János Múzeum és az Állományvédelmi Bizottság jóvoltából 2018 márciusától egy éven keresztül digitális hő- és páramérő műszer mérte és raktározta a kiállítótermek adatait. 
2017 és 2018 decemberében a fotó- és dokumentumanyag megfelelő tárolására vásároltunk műtárgybarát dobozokat és tasakokat, így a leltározott fotógyűjtemény teljes egészét, míg a dokumentumok több mint 60 %-át savmentes tárolókban tudjuk raktározni.
A Nemzeti Kulturális Alap állományvédelmi és restaurálási pályázatán 2017-ben 500.000 forintot nyertünk Martfű városrendezési tervdokumentációjának restaurálására, a munkát Kovács Péter esztergomi papírrestaurátor végezte. A helyreállító és konzerváló munkálatok után a tervkönyv savmentes borítót és mappát kapott, az ipartörténeti raktárban helyeztük el. A Múzeumok Éjszakája és a Kulturális Örökség Napja alkalmával az állandó kiállításban is bemutattuk.
2018 tavaszán a Gyűjtemény cipőinek restaurálására pályáztunk. Hugyecsek Balázs, a Szentendrei Skanzen munkatársa a legértékesebb 47 darabot restaurálta és készített számukra egyedi tömést és megfelelő csomagolást. A pályázati támogatás összege: 400.000 Ft. A 2019-es évben szeretnénk folytatni ezt a munkát.
Önkormányzati támogatással a gyűjtemény muzeológusa elvégezte a Magyar Nemzeti Múzeum múzeumi gyűjtemény- és raktárkezelő OKJ-s képzését, mely 2018 februárban kezdődött és 2019 januárban ért véget.  
A képzés során elsajátított ismeretekkel a megelőző műtárgyvédelem feltételeinek biztosítására tehetünk fontos lépéseket.


5.3. Rendezvények
2018-ban törekedtünk arra, hogy az országosan meghirdetett múzeumi rendezvényekhez mi is csatlakozzunk: a Múzeumok Éjszakája és a Múzeumok Őszi Fesztiválja rendezvénysorozat keretein belül szerveztünk programokat a martfűieknek és a környéken lakóknak. Emellett megjelentünk közművelődési és könyvtári valamint városi rendezvényeken. 2018 februárjában a Kultúrházak éjjel-nappal keretében hirdettünk rendhagyó tárlatvezetést és papírszínházas néprajzi foglalkozást, szeptemberben a Kulturális Örökség Napjain gyárlátogatást. Gyereknapon és az augusztus 20-i rendezvényen hagyományőrző játékokkal, kézműves foglalkozásokkal színesítjük a családi programokat.
2018-ban is veterán autók találkozójával nyitottuk meg a martfűi Múzeumok Éjszakáját, a felvonuláson és tájékozódási versenyen több mint 70 jármű vett részt, akik közül többen indultak a meghirdetett gyorsulási és ügyességi versenyen. Az állandó kiállításban meg lehetett nézni a restaurált városrendezési terveket, együtt álmodozhattunk, milyen lett volna Martfű, ha…
Gyerekek és felnőttek 10 állomásos nyomozós játékon vehettek részt, hogy megmentsék az Aranycsapat és a Tisza Cipő S.E. mérkőzését. Zárásként minden résztvevőt arra kértünk, „fűzze fel egy kedves emlékét” a múzeum korlátjára.
Múzeumok Éjszakája rendezvényünk tematikája - mondhatni - hagyományosan a Tisza Cipőgyárhoz és az 1950-70-es évekhez kötődik, a cipőgyár előtti időszaknak a Múzeumok Őszi Fesztiválján szentelünk egy-két rendezvényt.
A tavalyi év szlogenje: „Szenzációs örökségünk”, ehhez kapcsolódva utaztunk el több mint 80 fővel Mezőhékre, ahol a Kövér család uradalmának emlékeit, köztük a családi kápolnát nézhettük meg Kiszelyné Tóth Anett helytörténetkutató-levéltáros előadását hallgatva. Ezen utunk folytatása volt 2017-es helytörténeti barangolásunknak, ahol többek között a martfűi Kövér major még álló magtárába kukkanthatunk be.
A cipőgyárról se feledkeztünk el, katonai vezetéssel az irodaház légópincéjét járhattuk be, hidegháborús történeteket hallgatva. Nagy örömünkre, az irodaház jelenlegi tulajdonosa, Takács István martfűi vállalkozó támogatja gyűjteményünk munkáját és fontosnak érzi, hogy az épületet és a z egykor benne folyó életet minden érdeklődő megismerhesse. 2019-ben az emeleti irodákba tervezünk „túrát”, melyek a vezérigazgatói irodának és a bérszámfejtő osztályoknak adtak helyet, és amelyek egy részében máig megvan a hagyományos, 1970-es évekbeli berendezés. 
Ehhez a témához kapcsolódott az a múzeumi délután, ahol a cipőgyár egykori számítóközpontjának dolgozói találkoztak és elevenítették fel emlékeiket a számítógépek „úttörő” munkájáról a raktári, könyvelői munka megreformálásában. A Neumann János Brigád tagjai naplóikat, fényképeiket is elhozták, ezeket a Martfűi Hely- és Ipartörténeti Gyűjteménynek ajándékozták.

5.4. Múzeumpedagógia
A múzeumpedagógia a hagyományos, frontális oktatástól eltérő innovatív, interaktív, nemformális módszereket dolgoz ki a tudás átadására. Pedagógiai programjainkon, melyet általában a könyvtár munkatársaival együtt állítunk össze, mi is törekszünk a megújulásra és a komplexitásra. Ez a foglalkozások felépítésén túl az átadás formáiban is megmutatkozik. Jeles napokhoz kötődő óráinkon a népszokások, hagyományok megismertetése mellett nagy szerepet kapnak a népdalok, népmesék, mondókák, a mozgásos játékok és a kézműveskedés valamint a népi használati eszközök.
Várostörténeti, ipartörténeti óráink nagy része a 2017-ben készített Martfű mesére épül, ezt egészítjük ki tárlatvezetéssel, cipős, helytörténeti játékokkal és fejtörőkkel. 
A Jász-Nagykun-Szolnok Megyei Építészeti Kamarája 2018 novemberében TAK esszenciák címmel építészeti kiállítást hozott Martfűre, ahol a megnyitó után a 3.a osztályosok építészeti játszóházba kapcsolódhattak be. A Kamara támogatásával a megnyitón rajz- és makettpályázatot hirdettünk, ahol arra kértük az általános iskolás diákokat, mutassák meg nekünk, szerintük milyen lesz Martfű a 22. században. Az eredményhirdetést 2019-ben, a Kultúrházak éjjel-nappal rendezvény keretein belül tartottuk, több mint 30 gyerek alkotását értékelhettük. A Kamarával való együttműködés egyik előzménye a „Hídépítős” programunk volt a 2016. évi Múzeumok Őszi Fesztiválján, az itt készült alkotásokat a Kamara Építő játékok című kiállításán is bemutatta.
A tárgyalkotó népművészeti hagyományok megismertetését támogatja 2018-2019-es tanévben a Csoóri Sándor Alap pályázata, ahol 4.000.000 forintot nyertünk szakkörök, játszóházak, kézműves foglalkozások szervezésére és népművészeti kismesterségek elsajátítására. Ez utóbbi segíthet létrehozni egy olyan bázist, melynek tagjai segíthetnek átadni a térség és az ország hagyományait a felnövekvő generációknak.
EFOP 3.3.2-es pályázatban helytörténeti és jeles napokhoz kapcsolódó foglalkozásokat tartunk óvodás kortól martfűi, tiszaföldvári és kengyeli gyerekeknek. Célunk, hogy a hagyományok mellett megismerkedjenek a művelődési központtal, annak egységeivel és értő felhasználói legyenek az általunk képviselt és kínált kulturális értékeknek.
A Cipőkirály birodalma című várostörténeti mesénk sikeres fogadtatása után 2018 tavaszára elkészült a Házi áldás című mese, alcíme: Derűs mese Miki bácsi gyűjtéséből, mely a Pécskői család néprajzi gyűjteményének tárgyait és a népi életmódot viszi közelebb hallgatóihoz. A szerző, Kengyel Éva és Prónai Andrea illusztrátor, mindketten könyvtári dolgozók. A mese „készítésénél” arra törekedtek, hogy a kiállítás egy-egy tárgyát funkciója közben, a háztartásban betöltött szerepével együtt ábrázolja. Az illusztráció alapja, hogy az eredeti tárgyak fényképe köré rajzolódott ki a mese egy-egy motívuma, a tárlatvezetés közben ezek a használati eszközök már ismerősként köszöntek vissza a gyerekeknek. A mesére - a 2017-es sikeres példa nyomán - a könyvtárosokkal és kulturális közfoglalkoztatottakkal egyhetes tábort építettünk. Célunk az volt, hogy a gyermekek által már nem ismert paraszti kultúra értékeit átadjuk, hagyományainkat élővé tegyük a táborlátogatók számára. A „Pécskői-mesét” minden nap más formában tálaltuk (pl. papírszínház, kivetítés). Végül az utolsó napon eljátszottuk. A hét folyamán többször is tartottunk foglalkozást a kiállított tárgyak között, ahol a gyerekek a meséből megismert használati eszközöket, berendezési darabokat meg is nézhették, néprajzi ismereteiket tovább mélyíthették. A muzeológus játékosan tanította meg a gyerekeknek, milyen praktikusan éltek a falusi emberek, hogyan takarékoskodtak az élelmiszerrel, hogyan hasznosították újra a hulladékot, milyen kevés szemetet termeltek, mit mire használtak. Így tudták meg a gyerekek, miért jó a sparhelt, mit tároltak a tulipános ládában, miért komatál a komatál és miért hasznos a csöcsös korsó. A hét közepétől már önállóan, tudatosan használták a fali téka, a butella, a csíkmákszűrő szavakat. A „Pécskői-mese” mellé minden nap jutott egy népmese is, Székácsné Tálas Gabriella előadásában, amelyet néhány egyszerű tárggyal (fazék, álbajusz, textilből készült kisgömböc stb.) élővé téve el is játszottunk a gyerekek nagy örömére. Mindennapos kézműves foglalkozásainkkal is a népi kultúrát, a népművészetet szerettük volna közelebb vinni a gyerekekhez. Első nap a kerámiadíszítéssel barátkoztunk, másnap a szövéssel, harmadik nap agyagból házi áldást, fali képeket készítettünk. A negyedik napon templomi kazettás mennyezetet idéző képeket alkottunk, az utolsó nap pedig megfőztük a mesében oly sokat emlegetett gombócot. Így idéztük fel újra a történetből megismert paraszti életmódot. Minden napot dúdolással kezdtünk és néptánccal zártunk. Különböző tájegységek táncait, játékokat tanított a résztvevő gyerekeknek Székács Anna, a szolnoki Corvinka néptáncegyüttes tagja. Csütörtökön viselet bemutatót is tartottunk, így adva egy átfogó képet a valamikori falusi életről. A bemutatóhoz a viseleteket Stonawskiné Busi Ildikó kölcsönözte számunkra a néptáncegyüttes ruhatárából.
A papírszínházas foglalkozásainkról cikk is jelent meg a Nemzeti Művelődési Intézet SZÍN folyóiratában.
A Csoóri pályázat támogatásával elvégzett népi játszóház vezetői tanfolyam segítségével még tovább bővülhet a múzeumpedagógiai foglalkozások tematikája és száma.

5.5. Digitalizálás 
A Forum Hungaricum közfoglalkoztatási programjának köszönhetően 2016 óta folyamatos a digitalizálás a Gyűjteményben, ahogyan említettem, 2018 szeptemberétől a Közgyűjteményi Digitalizálási Stratégia programjával javítani is tudtuk a foglalkoztatás feltételeit.
Elsődlegesen az ipartörténeti és várostörténeti szempontból értékes fényképek kerültek sorra, de a hasonló témájú dokumentumok: naplók, szabályzatok, tervek, katalógusok közül sok szintén tanulmányozható már digitális formájában is. 2019-ben a program folytatása kérdéses, munkatervünket a Forum Hungaricum elfogadta.

5.6. Számokban
Múzeumpedagógiai foglalkozásokon 1200 fő vett részt. Hét óvodás csoportot, majd 200 főt, három középiskolás osztályt, 60 fővel és több mint 900 általános iskolást 36 foglalkozás keretében fogadtunk intézményünkben.  
A mintegy 50 egyéb múzeumi rendezvényen több mint 4000 fő vett részt.

5.7. Pályázatok
Csoóri Sándor Alap - Tárgyalkotó népművészeti közösségek szakmai tevékenységének támogatása: 4.000.000 Ft
NKA – A Martfűi Hely- és Ipartörténeti Gyűjtemény cipőinek restaurálása: 400.000 Ft
Szentendrei Szabadtéri Néprajzi Múzeum – Múzeumok Őszi Fesztiválja: 101.000 Ft.

5.8. Feladatok, tervek
A 2019-es évben folytatjuk a már elkezdett munkát minden területen. Célunk a Gyűjtemény ismertségének növelése, együttműködés erősítése más közgyűjteményekkel, múzeumpedagógiai programkínálat bővítése és érdemi kutatómunka végzése. 
Reméljük, hogy a Nemzeti Kulturális Alap és a Csoóri Sándor Alap idén is olyan pályázatokat hirdet meg, melyek támogatják munkánkat és még több lehetőséget adnak céljaink megvalósítására.



                                     „A MARTFŰI HÍREKÉRT DOLGOZUNK”

6. MARTFŰ MÉDIA – Martfű Város Önkormányzata Kommunikációs és Médiacsoportja, kommunikációs, média és marketingfeladatok
www.martfu.hu, Martfű Magazin, online televízió, közösségi média, városmarketing, turizmus
Online felületeinkkel, nyomtatott és elektronikus sajtótermékeinkkel, reklámanyagainkkal híreket szolgáltatunk a martfűi közéletről, önkormányzati döntésekről, a városban élőkről, programokat népszerűsítünk, írásainkkal, fotóinkkal, videóinkkal támogatva Martfű bemutatását, a város értékeinek közvetítését. A település gazdasági és turisztikai szerepét erősítő városismertető, kulturális, gazdasági, természeti és muzeális bemutató anyagokat készítünk, melyek szakmai konferenciákon, fórumokon tájékoztatnak Martfűről.
Martfű Város Önkormányzatának Kommunikációs és Média Csoportja a Városi Művelődési Központ és Könyvtár keretein belül működik. Az intézmény szakmai munkáját segítve erősítjük a kulturális érdeklődést, a közösségi programok népszerűsítését, a Martfű Mozi működését.
A Kommunikációs és Média Csoport a korábban külön szervezeti egységben működő helyi újság és az egykori városi televízió tevékenységét is egyesítve, 2011 óta látja el Martfűn az önkormányzati tájékoztatás sokszínű feladatrendszerét.
Munkánkkal igyekszünk minél több hírt és eseményt megörökíteni, a város lakossága elé tárni, a várostörténet értékes archívumát gyarapítani.
Kérdezünk, írunk, videózunk, fotózunk, szerkesztünk, tördelünk, vágunk, nyomtatunk, megosztunk, archiválunk… – A martfűi hírekért dolgozunk.
Sajtótermékeink:
Martfű Közéleti Magazin
Martfű Város Önkormányzatának honlapja
Közösségi oldalaink:
facebook
    instagram
Az önkormányzat tevékenységének fontos eleme a tájékoztatás és a közélet fejlesztése, ami jelentős részben a városi médián keresztül valósul meg. Az információs és kommunikációs feladatokat, az adatszolgáltatások koordinálását és technikai lebonyolítását a négytagú Kommunikációs és Médiacsoport végzi.
Információs és kommunikációs tevékenységünk igazodik a folyamatosan változó szakmai kihívásokhoz. A közvetített üzenet egyszerű, lényegre törő, teljes, érthető, kerüli a túlzásokat, hiteles.
A média fogalma a latin medium (eszköz) kifejezésből származik, de közeget, közvetítőt is jelent. Minden olyan közeg médiumot jelent, amelyben a másoknak szánt közlés megfogalmazódik és terjed. A média a szűkebb értelemben a tömegkommunikációs eszközök – például a sajtó, a rádió, a televízió, az internet – összefoglaló megnevezése.
6.1. Szakmai kitekintés
Az újságírás és a média iparág példa nélkül álló átalakulásának korában a gyorsan elterjedő új technológiák egyre nagyobb teret töltenek be a mindennapjainkban.
A helyi sajtó erősödik és jelentősége nő. Ezen a téren még a nyomtatott sajtóformák vezetnek, de a honlapok és a sugárzott sajtó a komplex önkormányzati kommunikáció és a településmarketing irányába fejlődik.
 Egy-egy település esetében a sikeres kommunikáció nem csak a versenyképességet erősíti – ami a befektetőkért, a turistákért vagy éppen a nyertes pályázatokért folyó versenyben egyaránt érdeke valamennyi településnek –, hanem a helyi nyilvánosság, a társadalmi párbeszéd javításához, a helyi közösségek erősítéséhez is elengedhetetlen.
Az önkormányzati sajtó legfontosabb szerepe a gyors, korrekt és hiteles tájékoztatás, ügyelve a helyes arányokra, a hírek súlyozására és tálalására is. A leírtakkal kapcsolatos kritikának az olvasóban kell megfogalmazódnia.
A kommunikációs szakembereknek mindenről tudniuk kell, észrevéve, korrigálva a munkakörnyezetükben történő kommunikációs hibákat. Fel kell hívniuk a figyelmet a jó településmarketingre, aminek mindig a pozitívumokat kell hangsúlyoznia, és a hírértékű eseményekkel törekedniük kell a szélesebb körű (országos) nyilvánosság elérésére.
A helyi médiumok mérése alapján a települések kommunikációja a digitális megoldások térnyerését vetíti előre. Az internet elsődleges lehetősége a közösségépítés, a városias települések lakóinak többsége már regisztrált valamelyik közösségi oldalon.
Az ismert internetes közösségi oldalakon való megjelenés mellett fontos a települések saját honlapjának interaktívvá tétele is. Ennek segítségével azonnal, közvetlenül megismerhető a lakosság véleménye az önkormányzati intézkedésekkel kapcsolatban, igaz, megvan az a veszély, hogy esetleg sértő, szélsőséges, hamis vagy uszító tartalmak is felkerülhetnek. Ezt a lehetőséget a városi honlap fórumfelülete biztosítja, az önkormányzat tevékenységével összefüggő véleménynyilvánítás azonban inkább facebook felületeinken történik. 

Az embereket érdekli a közvetlen lakóhelyükről szóló hír. Ez az erőssége a helyi médiának, hogy azokat az információkat is fel tudják tárni, amelyek egy országos médium számára nem feltétlen fontosak. 
Kiemelt fontosságú az a bizalom, amely az idén harmincéves Martfű Magazin, a városi honlap, általában, a Martfű Média munkatársai felé irányul, és ami pénzben nem mérhető tőke. Ez fontos ösztönző erő a mindennapi munkánkban. Értéket közvetítünk, foglalkozunk a közösség mindennapi életével, az aktuális és fontos közérdekű információkkal és eseményekkel. Bízunk benne, hogy nem csak nekünk fontos a helyi média, a megbízható, ellenőrzött tartalom, hanem azoknak is, akikről és akiknek szól.
Az újságírásban a jó kapcsolatrendszer és a gyorsaság meghatározó. A szerkesztői önállóság érvényesítésében nélkülözhetetlen az alap jogi tájékozottság, a színvonalas és etikus újságírás normáinak ismerete és a digitális technológia eszköztárának megfelelő használata. Elengedhetetlen az önképzés, a szakmai ismeretek aktualizálása, a közösségi média hatékony használatának képessége.
Magyarországon a helyi nyilvánosságot az önkormányzati forrásokból fenntartott és működtetett sajtó dominálja. A lokális média körében azonban egyre fontosabb szerepet kapnak az internetes honlapok és a helyi közéleti témákkal foglalkozó blogok is.
Ha hiteles a tájékoztatás, és ha a település vezetése jó személyes kapcsolatot ápol az ott élőkkel, azok nem fognak felülni az alaptalan információknak.
A helyi médiumoknál gyakori jelenség a hirdetési igény visszaesése. Itt is jelentkezik a közösségi oldalak bevételelszívó hatása – a közösségi felület használatával hatékonyan, akár kevés pénzzel is, de viszonylag jól célozhatóan reklámozhatnak a vállalkozók, cégek. 
A közösségi média a helyi újságírásra is hatással van. Előnyös, hogy gyorsít a kommunikáción, számos témát kínál, és hogy használatával saját felületeinkkel hatékonyan elérjük az olvasókat. A helyi portálok, közösségi felületek működtetésében is célunk az érdeklődést felkeltő, minőségi tartalmak létrehozása.
Az írott sajtóban megjelenő médiaszövegek befogadása jellemzően célzott figyelmet kíván a fogyasztótól. Bizonyos fokú olvasási képesség hiányában az írott szövegek értelmezése még akkor is kétséges, ha sajtótermékeinkben már mi is kiemelten a képi kommunikációra építünk.
Az elektronikus sajtó az eseményekkel ma már lényegében egyidejűleg, szinkronban tájékoztathatja a közönséget a történtekről, elsősorban a jelenlét-élményét ígérve tarthat számot a médiafogyasztó közönség érdeklődésére.
A hírgyártás folyamatában különösen fontos tényezők a rutin, a hírérték, a hozzáférhetőség, a célközönség és a konkurencia.
Ismerni kell a sajtójog és a sajtóetika, valamint a műfajelmélet alapjait, a sajtófotózás alapvető fogásait, írott és íratlan szabályait, az internetes megjelenés és kommunikáció főbb elemeit, az általános és közéleti viselkedéskultúra alapjait, az újságírás protokollját és a Kommunikációs és Médiacsoport alaptevékenységéhez kapcsolódó személyes adatokra vonatkozó, új adatvédelmi szabályokat (GDPR).
6.2. Honlap, újság, közösségi felületek
Martfű város honlapja a www.martfu.hu címen érhető el. A havonta megjelenő Martfű Magazin mellett a dinamikus, interaktív honlap közvetlen, napi szintű kommunikációt tesz lehetővé. Az online hírek, a városi honlap tartalmába beépülő helyi televízió felvételek széles körben elérhetőek. A weboldal folyamatosan frissülő információkat tartalmaz. Hiteles, pontos és rendszeres tájékoztatást nyújt az önkormányzat tevékenységéről, a közélet legfontosabb eseményeiről, eredményeiről, az itt élőkről és az életüket befolyásoló kérdésekről, döntésekről. Témaválasztásában és szerkezetében is tükrözi, reprezentálja az önkormányzati munka által érintett legfőbb közérdekű kérdéseket.
A honlapon megjelenő önkormányzati dokumentumok, hivatalos tájékoztatók, az e-önkormányzat működéséhez szükséges tartalmak kezelése, frissítése részben a médiás, részben pedig továbbra is az önkormányzati informatikai feladatok körébe tartozik. 
Az online kommunikáció, a település saját portálja kiemelt szerepet kap a tájékoztatásban. A különböző fogyasztói rétegek megszólításához új módszerek, kommunikációs csatornák és tartalmak szükségesek, kihasználva a közösségi médiában való megjelenés lehetőségeit.
Jelentős ütemben nő a Martfű Média facebook oldala iránti érdeklődés, a tudatos marketing munkának köszönhetően egyre többen, közel ötezren tájékozódnak a martfűi hírekről közösségi oldalunkon, ezzel együtt a városi honlapon.
Ezt a számot tovább növelik az olyan, tartalmukban rendhagyó, jellemzően kiugró adatok, mint pl. az ÖrökZöld Tisza Fesztivál posztjai, amelyek akár napi több tízezres megtekintést is eredményeznek, vagy az ennél is sokkal népszerűbb „Szuper csúcshely” klip.
Ezek a posztok a felépített, átgondolt, következetes közösségi média (social media) eszközei és feladatai elvégzése nélkül átlagos nézettséget hoznának.
A médiatartalmak terén fontos a frissesség, rendkívül kedveltek az azonnali, élő videók, fotók, amelyek posztolásával az eseményt is népszerűsítjük.
A Martfűn élők számára fontos a tájékozottság, a médiatartalmakkal szemben magas az elvárás. A helyi újság, a városi honlap, a video összefoglalók hozzátartoznak Martfűhöz, részei a helyi közéletnek, alapvető információs csatornát biztosítanak.
A fogyasztói igényeknek megfelelve, elsősorban a martfűieknek szóló lap-, honlap és közösségi oldal tartalmak megjelentetésére törekszünk, amely az újság esetében adott időintervallum, a két lap megjelenése közötti időszak történéseit tükrözi.
Napi szintű feladataink az információgyűjtés, a kapcsolatépítés, az írás, a korrektúrázás, a lap- és kiadványszerkesztés, a videofelvételek készítése, feltöltése, szerkesztése, vágása, fotózás, fotóválogatás, képszerkesztés, az általunk készített és közvetített tartalmak, információk feltöltése a városi honlapra és közösségi oldalunkra, a hirdetésszervezés, mindezek adminisztratív és pénzügyi folyamatainak összefogása.
A médiacsoport a művelődési központ és a nevelési - oktatási intézmények részére video- és zeneszerkesztési, vágási feladatokat is végez.
[bookmark: _Hlt151283714]A www.martfu.hu oldal hosszú távon biztosítja a dokumentálás lehetőségét, a hírek, képek, videók, dokumentumok visszakereshetőségét. A városi honlapon az elektronikusan archivált helyi újságok is elérhetőek.
Napi munkánk során a rendszerezésre és az archiválásra minden adattartalom (videó, fotó, szöveg, újság) esetében hangsúlyt helyezünk. A városi honlap teljes tartalmának napi mentését a honlap üzemeltetője, a Localinfo Információ Szolgáltató Kft. is elvégzi.
A választási eljárásról szóló törvény szerint politikai hirdetést csak sajtóterméknek minősülő, hatósági nyilvántartásban szereplő sajtóorgánumok tehetnek közzé. Sajtótermékeink, a Martfű Közéleti Magazin és Martfű Város Önkormányzatának Hivatalos Honlapja lehetővé teszik az országos és helyi önkormányzati választások kampányidőszakában a jelölteket bemutató írások, videók elhelyezését, térítésmentesen vagy fizetett politikai hirdetésként. Internetes cím: http://www.martfu.hu/ Besorolás: hírportál
Feladatunk a mozi információinak közlése a városi honlapon, a Martfű Mozi és a Martfű Média facebook oldalakon. 
A szórakoztató programok, bálok, zenés-táncos rendezvények fényképezésénél parti fotózással is megörökítjük a közösségi, baráti pillanatokat, amely számottevően emeli a képgalériák nézettségét.
Az újság mellett más kiadványok (kiállítási anyagok, programajánlók, meghívók, plakátok, belépőjegyek, oklevelek) elkészítése, grafikai előkészítése is rendszeres, jelentős feladat. A Kommunikációs és Médiacsoport készíti a Művelődési Központ kiadványainak nagy részét, a nyomtatási feladatokat is ellátva.
Tudósítunk a kiemelt helyi rendezvényekről, eseményekről. A fotós és videós dokumentálásra irányuló fokozott igény kezelése és súlyozása hatékony munkát, egyeztetést és sok-sok kompromisszumot kíván. Az önkormányzat és intézményei más területein is jellemző munkaleterheltség miatt nehéz az alap információk összegyűjtése.
Munkánkat alkalmanként hátráltatja, hogy sokrétű kapcsolataink ellenére partnereink nem mindig jelzik időben rendezvényeiket, rendszertelenül vagy egyáltalán nem biztosítanak számunkra teljességre törekvő, felelősséggel használható információt. Nehézkesen működik a rendezvények, eredmények a szervezők általi, önálló szöveges és fotó dokumentálása, az információk rendezett és gyors, időbeni eljuttatása is a Kommunikációs és Médiacsoporthoz.
Ez az együttműködés az alap médiafeladatokon túlmutató, nagy mennyiségű és sokrétű feladatrendszer (marketing- és turisztikai feladatok, kulturális és önkormányzati kiadványok, nagyrendezvények video bemutatói, reklámkampányai, mozi működésének technikai, tartalmi és marketing segítése) miatt kiemelten fontos.
A nagy példányszámban megjelenő újság és a kiadványok, a városi honlapra és közösségi oldalunkra felkerülő írott, videós és fotóanyagok készítése felelősségteljes munkavégzést, komoly szakmai és technikai tudást és rendkívüli odafigyelést igényel. 
Rendszeresek a pozitív szakmai visszajelzések, és az új igényekre, kezdeményezésekre is nagy figyelmet fordítunk. 
A Kommunikációs és Médiacsoport tevékenységére irányuló fenntartói és intézményi igények a tartalmi munkát nagyrészt a hírközlés, a dokumentálás körére szűkítik. Igyekszünk kerülni a túlforgatást, a kezelhetetlen forgatásmennyiséget, az önkormányzat, az intézmények, a helyi közösségek legfontosabb rendezvényeire koncentrálva.
A Martfű Közéleti Magazin 2.700 példányban, a Martfű Városi Művelődési Központ és Könyvtár kiadásában, évi tizenegy alkalommal, a hónap második felében, A/4-es méretben, 20 oldalas terjedelemben jelenik meg. A magazin az önkormányzat támogatásával, a Martfű Posta terjesztésében, a város valamennyi háztartásába ingyenesen eljut, célzottan és hatékonyan közvetítve az önkormányzati információtartalmakat. 
Sajtótermékeinkben közérthető tartalmak létrehozására és megjelentetésére törekszünk, a hagyományos újságírói műfajok alkalmazásával, de korszerű szerkesztési elveket követve. Lehetőségeinkhez mérten formailag is frissítjük a helyi lapot. Rovatcímek, informatív kiemelések segítik a tájékozódást. Kisfilmjeinket is dinamikus szerkesztéssel készítjük, alkalmazkodva az új igényekhez, az online tévézés korszerű trendjeihez.
Tartalmi munkánkat a törvényi előírásoknak megfelelően végezzük. Lehetőség szerint kerüljük a személyes konfliktusok, a szélsőséges nézetek és vélemények, a pártpolitikai álláspontok és a pontatlan információk megjelentetését.
Fokozott odafigyeléssel kezeljük a szerkesztőséghez érkező kéréseket, kérdéseket, szükség szerint továbbítva azokat az érintettek felé.
Az önkormányzat a városi honlapon is teret biztosít a közérdekű bejelentéseknek, kérdéseknek, javaslatoknak, véleményeknek. A bejegyzésekre az önkormányzat illetékese rövid időn belül válaszol, kivizsgálva és lehetőség szerint megoldva a felvetett problémát. A közérdeklődésre számot tartó bejegyzések és az azokra adott válaszok utólagosan a városi honlapon is megjelenhetnek, a bejegyzést író szándéka szerint.
Az önkormányzat hivatalos honlapjának fórumán megoszthatóak az ott megjelenő aktuális hírekkel, a helyi közélettel, a Martfűn történtekkel kapcsolatos vélemények, információk. A felhasználók új témákat nyithatnak, a fő témakörök meghatározásával keretet adhatnak az önkormányzati fórumnak. Regisztrációt majd belépést követően, egyszerűen lehet egy adott témához szólni.
6.3. Városmarketing és turisztika
Az önkormányzat városmarketing és turisztikai tevékenységének erősítése is a Kommunikációs és Médiacsoport feladatai közé tartozik.
Az önkormányzat 2014-ben fogadta el Martfű Városmarketing Stratégiáját, amely 5-10 év fejlesztési feladatait foglalja rendszerbe. A település értékeinek megismertetése mellett a koncepció kiemelt célja a gazdaság élénkítése, új vállalkozások idevonzása, a már meglévők fejlesztése. 
A Kommunikációs és Médiacsoport az előző év marketing és turisztikai feladatait a városmarketing stratégia szempontjaihoz alkalmazkodva valósította meg, hangsúlyt helyezve a Martfű nevéhez köthető nagyrendezvények kommunikálására. Az ÖrökZöld Tisza Martfűi Fesztivál, a Kolbásztöltő Fesztivál és a Majális látogatottságának növelése érdekében jelentős marketing tevékenységet folytatunk. 
Turisztikai programkoordinációs tevékenységünkhöz elsősorban a közösségi felületeket használjuk. Továbbítjuk, terjesztjük a térségi program- és kirándulási lehetőségeket, melyeket turisztikai egyesületek, Tourinform irodák közvetítenek. 
Marketing kommunikációs feladataink végrehajtása során folyamatosan szem előtt tartjuk azokat a szempontokat, melyekkel Martfű, mint termék, a lehető leghatékonyabban válhat elérhetővé és vonzóvá a célcsoportok számára.
Martfű lehetőségeit, versenyelőnyeit bemutató prezentációkat, cikkeket és – a felhasználók igénye szerint – rövid, informatív kisfilmeket készítünk, biztosítva a város gazdasági, természeti és turisztikai értékeinek folyamatos kommunikálását.
Lehetőség szerint aktualizáljuk a városi honlap állandó információs felületeit (általános leírások, város- és intézmény bemutató anyagok, kiemelten a gazdasági felületek és a turisztikai tartalmak frissítésével).

6.4. Személyi és tárgyi feltételek
Az információs és kommunikációs tevékenységet, az adatszolgáltatások koordinálását és a technikai feladatokat négytagú Kommunikációs és Médiacsoport végzi, a Martfű Városi Művelődési Központ és Könyvtár keretein belül.
A médiacsoport sokrétű feladatrendszerének ellátásához, a közfoglalkoztatási rendszer keretében, további munkatársak járulnak hozzá azokon a területeken, ahol ez érdemben lehetséges.
Médiafeladataink tervezettségére, kezelhetőségére, a hatékony munkavégzés és az aktualitás megőrzésére, az igények és a feladatok súlyozására, ezzel együtt a Kommunikációs és Médiacsoport szakmai és személyi összetételének megtartására törekszünk.
A médiacsoport munkatársai, különösen a hosszabb közszolgálati munkaviszonnyal, nagy gyakorlattal és diplomával rendelkező munkatársak és a vezetői feladatok anyagi megbecsülése nincs összhangban az elvégzett munka minőségével, mennyiségével és a munkavállalók felelősségével.
Túlóra és egyéb hétvégi munkavégzés utáni pótlékok kifizetése nincs a rendszerben. A nagy mennyiségű túlóra kezelhetősége érdekében, szükség volna legalább a vasárnapi és az ünnepnapokon végzett túlmunka kifizetésére. 
Az intézmény, ezen belül a médiacsoport feladatainak bővülése (fesztiválok, mozi, közösségi médiafelület kezelése) miatt erre mindenképpen szükség volna, még akkor is, ha az önkormányzati szinten általános, ösztönző rendszerű jutalmak részben kompenzálták a túlmunkát.
A csoport tagjai folyamatosan képzik magukat, egyre újabb módszerek, szempontok mentén követve napjaink online hírközlési trendjeit.

6.5	A Kommunikációs és Médiacsoport célkitűzései, feladatai:
- Az olvasók és a látogatók széles körét célzó médiatartalmakkal arra törekszünk, hogy az itt élők mind nagyobb része tájékozódjon az önkormányzat tevékenységéről, a közélet híreiről.
- Hatékony hirdetésszervezéssel, a helyi cégekkel, vállalkozásokkal, civil szervezetekkel, alapítványokkal, egyesületekkel összefogva törekszünk bevételeink megtartására.
- Tovább bővítjük médiakapcsolatainkat, erősítve a városmarketing hatékonyságát és a település turisztikai vonzerejét.
- Az információs tartalmak, hírek szerzői körének megőrzésére, bővítésére törekszünk, megbecsülve azokat, akik önkéntes feladatot vállalnak a tájékoztatásban.
- Szeretnénk általánosabbá tenni az önkéntes információszolgáltatást, elfogadtatva, hogy az itt élőkkel közös célunk és feladatunk a tájékoztatás.
- Partnereinkkel igyekszünk aktualizálni a városi honlap állandó tartalmait.
- Elősegítjük az önkormányzati, hatósági kötelező tartalmak előkészítését és feltöltését.
- A média területén elengedhetetlen a folyamatos technikai fejlesztés. Évtizedes számítógépeink és a tízéves kamera igénybevétele, a stabil készenléti állapot biztosítása miatt az idei évre új, digitális kamera és a videó vágáshoz szükséges számítógép beszerzését tervezi az önkormányzat. A digitális felvétel készítésére alkalmas eszközzel töredékére csökken a felvételek feltöltésének ideje. 
- Célunk és feladatunk az „önképzés”, szakmai ismereteink aktualizálása, nyitottság az újdonságokra, tartalmi, technikai téren és látványban is.

6.6 Összegzés
Martfű Város Önkormányzatának Kommunikációs és Médiacsoportja sokszínű, változatos kommunikációs rendszerben fejleszti sajtótermékeit, tájékoztatási felületeit, figyelembe véve a mindenkori színvonalat, szakmai igényességet, az olvasók és a nézők igényeit valamint az anyagi lehetőségeket. Folyamatosan változó körülmények között formáljuk és örökítjük meg a város történéseit.
A lakosság visszajelzései és a nézettségi, látogatottsági mutatók alapján sokan szeretik médiafelületeinket, olvassák híreinket, nézik képeinket, videóinkat. Ezek a tényezők és a mindig megújuló felhasználói igények határozták meg médiamunkánkat az elmúlt évben és határozzák meg a jövőben is.

6.7. Statisztikai adatok
A www.martf.hu városi weboldalon a Kommunikációs és Média Csoport 2018-ban több mint 300 hírt (cikket, tájékoztatást, programajánlót) tett közzé a hírek rovatban. Az érdeklődés ezek iránt igen magas, amit bizonyít a több mint 280 ezres megtekintés. A hírek, cikkek mellett a videókat, képgalériákat erről a felületről megnyitó felhasználók száma is meghaladja a 300 ezret. Közel 70 ezer ember kattintott a martfu.hu valamelyik cikkére, videójára, fotójára egy év alatt. Egy hírt átlagosan 904 ember olvasott el. 
Legtöbben az „Ország legszebb bölcsije készült el Martfűn” című cikket olvasták, ezt követte a nyári rendelési időkről szóló tájékoztató, a harmadik legkeresettebb hír az „Új üzemegységgel bővült a növényolajgyár” volt.
Az elmúlt évben 120 videó készült. A hírek, videók és fotók a Martfű Média facebook oldalán keresztül 4500-4700, a megosztásoknak köszönhetően 104 ezer ember facebook oldalán jelentek meg. Ez az elérési arány más, hasonló méretű városok média tartalmai nézettségéhez viszonyítva igen magas.
Vannak kiugró tartalmú hírek, videók, mint pl. Majka fellépése az ÖrökZöld Tisza Martfűi Fesztiválon, amely az online felületek elemzési adatai alapján, 7-8 millió fészbukozóhoz jutott el. Ennyien látták idővonalukon a Martfűt tartalmazó vezércímeket, harmaduk pedig meg is nyitotta ezt a kiugróan népszerű videót. 
Kiugró eredményt ért el a Szuper csúcshely videó 125 ezres megtekintéssel, valamint az e témában kiposztolt ECHO tévés és RTL-es anyag is, közel 35 ezres megtekintéssel. 
A média munka statisztikája alapján a követők 50%-a telefonon nézi a híreket, videókat, és ez az arány várhatóan tovább nő. A városi honlap jövőbeni fejlesztése során a telefonos felhasználók igényeire kiemelten figyelni kell.
A városi honlap és a Martfű Média facebook oldala iránt első helyen a Martfűn élők, tágabb körben a Szolnok megyei lakosok érdeklődnek, de határon túl, így Németországban és Angliában is sokan olvasnak, néznek bennünket.
A csúcshely után 2018-ban a legnézettebb videó az ország legszebb bölcsije volt, ezt követi a cipőgyári légópince bemutatása és az Így újult meg a Művelődési Központ videója. 
A demográfiai adatok alapján híreink minden korosztályhoz eljutnak.
Online médiafelületeink olvasói, nézői, követői közül háromszor több a nő, mint a férfi. Látogatóink közel fele 35 évestől 54 éves. 65 év felett 13% használja oldalainkat. A legalacsonyabb arányban a 18-24 éves korosztály használja felületeinket, arányuk 6%. 

A szakmai anyagokat készítették: a Martfű Városi Művelődési Központ és Könyvtár munkatársai.

Martfű, 2019. 02.28.
                                                                                                                 Asztalos Árpádné
                                                                                                                 MVMKK igazgató
1. számú melléklet

INTÉZMÉNYÜNK FŐBB PROGRAMJAI
2018.

Január
19. Kultúra Napja
Bartók Béla Kórus műsora

Február
Február 1. filharmónia középiskola
A Szolnoki Bartók Béla Kamarakórus műsora
Február 19. filharmónia ált. iskola
Szolnoki Szimfonikus Zenekar Háry János
Február 20. Csiri-biri bérlet
Eszterlánc mesezenekar

Március
1-2. Megyei Képző- és Iparművészeti Tárlat anyaggyűjtés
6. Képzőművészeti anyag zsűrizése
5. Ált. iskola filharmónia
MÉZ együttes műsora
6. Csiri-biri színház
A Vén Diófa titka  - sárospataki Zenthe F. Színház
15. ünnepi megemlékezés
Kórushangverseny
19. középiskola filharmónia
Bohém Trió
24. Kolbásztöltő Fesztivál
31. húsvéti családi délután
Április
7. Kézműves házak hétvégéje: foglalkozások, vásár
24. Csiri-biri színház
Álom, álom kitalálom – Duna Táncműhely
28. Modern Táncműhely jubileumi gálaest
30. Majális
Kovács Kati műsora, Dobshow, Tajpán zenekar koncertje
Május
1.Majális: főzőverseny, művészeti bemutatók
12. Egészségmegőrző Nap
26-27. Városi Gyermeknap
Június
8. Tiszazugi Nyugdíjas találkozó
9. Táncgála

Július
Könyvtári és Múzeumi tábor
Nyári napközis tábor és foglalkozások
Nyári tánctábor
Augusztus
17. Rongyszőnyeg zenekar koncertje
Angyal József és barátai
Vica Verze zenekar koncertje
18. Majka&Curtis
Dj Balázs
19. Szulák Andrea
Musicum zenekar
20. Csárdáskirálynő
Joe Cocker Coverband
Szeptember
22. Folt-mozaik Varróklub szakmai nap, regionális találkozó
Október
5. Aradi vértanúk emlékünnepsége
16. Csiri-biri színház
Harisnyás Pippi – Fogi Színház előadása
20. Stabat Mater a Városi Női Kar és a Szolnoki Szimfonikus zenekar koncertje
23. ünnepi megemlékezés
November
10-11. Folt-mozaik Varróklub szakmai nap
13. Csiri-biri színház
Malek Andrea és az EsZeMent Mese-Band duó műsora
27. középiskola filharmónia
Jazzformers együttes
December
1.Mikulás: játszóházak, Panka és a Mikulás – Pódium Színház műsora
18. Adventi Gála
21. Mindenki Karácsonya
Bon-bon együttes műsora
31. Szilveszteri bál
Kiállítások
Március: JNSZ Megyei Amatőr Alkotók Képző- és Iparművészeti Tárlata
Április: Gyurcsek Ferenc szobrászművész kiállítása
Május: Díszítőművészeti kör kiállítása
Június: Europa Nostra díjas alkotások Magyarországon kiállítás
Szeptember: Folt-mozaik Varróklub kiállítása
Október: Gábor Béres Klára szobrász, Sántha Péter festő, Kállai Anna grafikus kiállítása
November: építészeti kiállítás TAK esszenciák
December: Fiatalok az épített és természeti környezet védelméért - rajzkiállítás
2

Martf(i Média 2018. évi statisztika — A www.martfu.hu honlap szerkesztdi feliiletének adatai szerint, a felkerdlt hirek és
megtekintésiik szdma kategorianként

Kategoria hirek megtekintés atlag
Onkormanyzati 84 91684 1091
Oktatas 33 22233 674
Kultira 52 38596 742
Kozélet 86 67301 783
Egyhaz 6 5133 856
Vallalkozasok 3 6657 2219
Sport 26 22594 869
Téjékoztatok 24 29744 1239
Osszesen: 314 283942 904

A legtobbszor olvasott hirek a martfu.hu oldalon 2018-ban
Onkormanyzat

6105 Az orszag egyik legszebb bolcsije készilt el Martfiin - Jov6re a Munkacsy Uti ovi is megujul
4880 A vasdti sinek mellett csak a MAV kétytzhat

2872 Valasztdsi eredmények Martfiin

2250 Allashirdetés csalddsegité munkakorbe

2185 Burkolat feldjitds MAV beruhdzasban

2090 Uj fejlédési lehetdségek elStt a varos - 2018 is a beruhazasok éve lesz Martf(in

1977 Uj burkolatot kap a Rakdczi Gt

1968 Helyzini szemle a gyalogatkels biztonsagosabba tételéért

1909 Vizsgalatok kereszttiizében az 6nkormanyzati kft

1780 Ovodabdl bélcséde, onkormanyzati kiegészitéssel

Oktatas

1573 BolcsGde és dvoda atalakitds - Varosfejlesztés kellemetlenségek nélkul?
1149 Nyari didkmunkalehet8ség - Regisztracio a jarasi hivatal foglalkoztatasi osztdlyan
998 Bélcsédei - dvodai beiratkozés - Jatékvar Ovoda és BélcsGde
998 "Csiling-giling, irka, tabla, fiuk, lanyok, iskoldba!"
977 Damis sikerek a Szakma Sztar Fesztivalon
878 "Nézd vissza még, akad egy életre emlék!" - Ballagds a Damiban
827 Altalanos iskolai beiratkozas
821 Damjanich és Bata emléktira
815 Ballagas masképpen, sok nevetéssel
812 Oktatds és nevelés példa értékkel

Kultdra

2214 [RIUNK EGYUTT KONYVET! - TISZA CIPOGYARI TORTENETEK
1879 MEGHIVO - Veteran autok show-jatdl is hangos lesz az idei Mizeumok Ejszakdja Martfiin
1531 Tébb mint hetven veteran jarm{ Martf(i utcain
1261 Restauraltdk a varos eredeti tervdokumentacisjat
1148 A Hdkirdlynd birodalmaban jartunk...
1145 " Minden id6ben Tisza cipében...!"
1139 Ujra Nemzetkozi Karmester Mesterkurzus Martflin
1080 A Martfiin él6 Részerné Fodor Agnes nyerte a Jokai-dijat
1074 Meghivé- Megemlékezés a Magyar kultira napjarél
969 Kozeledik a VII. "Orokzold" Feszt! - Mindenkit var augusztusban Martf(

Kozélet

2181 Martf(ii Unnepi Napok, Orékzéld Tisza Martfiii Fesztival - részletes programok
2037 Haldlos baleset tortént Tiszafoldvarnal hétfén este

1978 Programajanlo - Kétnapos szérakozas a Martf(ii Majalison

1954 Megfejtették és nyertek

1666 90 éves koraban kdszontotték - "16 itt élni Martfin"

1565 Ettél szebb a nyar Martf(in mar hét éve - Orokzéld Feszt! Csak igy tovabb!
1560 "Szines kulttra, Orékzéld éiményekkel"

1557 Négy évtized utdn talalkoztak

1494 Arany és gyémant diplomét vehettek at

1472 Vdérosunk 90 évnél idGsebb lakoit koszontotték

Egyhazak

1127 Katolikus hirek - A NAGYHET ES A HUSVET UNNEPI RENDJE - 2018.
843 Dombormtiavatas a meggyilkolt atya emlékére
823 A Romai Katolikus Egyhazkozség hirei - 2018. junius
815 Vége a martfiii reformatus gyermek tabornak!
804 Kenyeres Lajos atya boldoggd avatdsaért imadkoztak
721 Majdlis Tiszafoldvaron, bérmalas Martfiin - a Rémai Katolikus Egyhazkozosség hirei

Vallalkozésok

4028 Uj izemegységgel bviilt a martfiii névényolajgyar
1993 Gyégyhellyé mindsités, kiiltéri sportmedence és Orokzold Tisza Fesztival
636 Alakulasanak 25 éves jubileumat tinnepelte az idén a LEGERO Hungaria Kft.

Sport

2531 Martfiii tancos a vilagkupan
1624 Szakmai sikerrel zérta az évet a Victory mestere
1335 Elhunyt martf(i sportolok emlékhelyének avatdsa - Focibarati talalkozé
1323 Dobogés helyezések és ifjlisagi olimpiai részvétel - Evet értékelt a Martfii Uszé és Triatlon Klub
1273 VL. Victory Gala karate hazibajnoksag
1134 Martfii sakkozok sikerei
1129 ljaszat - Felborult a papirforma
1058 Hataron ativel6 Nemzetkozi kapcsolatok a sport és a tdncos miivészetek jegyében
1018 fjaszaink Gjabb sikerei
916 Tobb szaz résztvevs a martfiii szilveszteri focitornan

Tajékoztatdk

4046 2018 nyari rendelési id6k és szabadsagolasok - Haziorvosok

2595 Ertesités - Szdnyogirtas Martf(in a hosszu hétvége eltt

2134 Elektronikai hulladékgy(ijtés

1953 Hulladékszallitas 2018

1886 Fényprizmak a biztonsagos gyalogos atkelésért

1772 Tudész(irés felhivas

1612 VALTOZAS A TUDGSZURES IDEJEBEN - A korabban meghirdetettnél minden nap hamarabb véget ér a sz(irés
1546 Hatralékkezel6k csengethetnek az elmaradt hulladékkezelési dijak beszedéséért

1462 Gyermekorvosi kérzet - Roviditett nyéri rendelési idé

1286 Figyelem! - Valtozasok az utazoknak

Legtobbet megtekintett videdk:

124600 Martfii "szuper cstcshely"

1600 Az orszag egyik legszebb bolcsije készilt el Martflin

862 Martfii épitett 6roksége - A légdpince titkai

776 Igy Ujult meg a Martf(i Varosi Mivel&dési Kézpont
745 Adventi Géla Martf(in - 2018

707 "igy Martf(i varosért" - Kécskeiné Vad Ibolyaval
636 Ovibdlon "cirkuszoltak" - Nevetés és konnyek is voltak

580 ,A karatétdl fegyelmet és higgadtsagot is tanulok, amire a mindennapokban is sziikség van”

535 Tébb mint hetven veteran jarm( Martfii utcain
517 V. Martf(i Strandkézilabda Kupa

facebook
Latogatok életkora Latogatok neme

nék férfiak
18-24 6% 5% 1%
25-34 16% 11% 5%
35-44 23% 16% 7%
45-54 22% 16% 6%
55-64 19% 15% 4%
65+ 14% 11% 3%
Vimeora feltoltott videok, 2018:
kategoria: db perc
Onkormanyzat 18 156
Kozélet 47 229
Kultdra 41 706
Sport 14 50
Osszesen 120 1141

